Bukedde Online - Nile Breweries evuddeyo ku gwa Cranes\nKiprotich agenze Brazil kufunira Uganda mudaali\nOmutendesi wa Cranes Sredojevic Micho alabudde abasambi abali ebweru nti baleme kweyibaala kubanga abatabeere ku mutindo tajja kubawa mupiira nga Cranes esamba Comoros e Namboole nga September 4 ng’enoonya okuyitamu okusamba egya Africa Cup of Nations e Gabon omwaka ogujja.\nMicho ategeezezza nti ttiimu agirangirira August 24 olwo batandike okutendekebwa nga 25-28 nga beetegekera ogwa Kenya ogw’omukwano. Okuttaanya ensobi kuliwo wakati wa August 31 – Seprember 2 nga Cranes eyungula ttiimu eneesamba Comoros.\nWabula Micho asabye FUFA eyongere okuperereza CAF okusigala ng’omupiira gwa Comoros gusambibwa misana mu kifo ky’essaawa 2:30 ez’ekiro. “Mmanyi nti CAF eyagala omupiira gusambibwe ku ssaawa ze zimu n’ogwa Burkina Faso.\nNaye tulina ekizibu nti abasambi baffe tebamanyidde mipiira gya kiro so ng’aba Comoros liigi yaabwe basinga kugisamba kiro. Ekirala nti ebitaala byaffe tebyesigika so nga n’abawagizi abamu naddala abakakulu tebatenda kusobola mupiira gwa kiro,” Micho bw’ategeezezza. Agambye nti afunye ekifo ekyekusufu awali ebitaala w’agenda okubangulira abasambi okumanyiira omupiira gw’ebitaala.\nBbo aba Nile Breweries bongedde okunnyikiza kampeyini yaabwe eya ‘Cranes na Mutima - Tulumbe’ ne bakowoola Bannayuganda okutandika okwambala omujoozi gwa Cranes omutuufu buli Lwakutaano nga beetegekera Comoros.\n“Twagala kuwa Bannayuganda bonna omukisa okulaba omupiira era tujja kuteebawo ebibanda ebinene mu kisaawe kya Cricket e Mbale, Mbarara Independence Ground ne Lira Mayors Gardens abawagizi b’ewala basobole okunyunirwa omupiira gwa Cranes,” kitunzu wa Nile Breweries Samuel Mbabazi bw’ategeezezza.\nYe omusambi wa Cranes Joseph Ochaya akoowodde Bannayuganda okutenda abangi e Namboole okuwagira ttiimu. “Abasinga tetukyebaka nga tulowooza kuyitamu. Twagala okuwa Bannayuganda essanyu ate naffe okwetuunda,” Ochaya bw’ategeezezza bw’abadde ne Denis Okot nga bakiikiridde abasambi.\nMinisita Bakkabulindi atabuse ne Uhuru okumwonoonera erinnya


Tamale yakkirizza mukyalawe omukulu yekka Juliet Nassimbwa ow'omu maka g'e Najjanankumbi era y'abadde amujjanjaba okutuusa lwe basazeewo okumwongerayo.\nMaama wa Tamale, Molly Namatovu eyava mu kyalo e Kaliisizo n'ajja ewa mutabani we Ssali (mukulu wa Mirundi) kigambibwa nti ye yaabadde akola ng'omutabaganya okulaba nga bawala be bonna (bakyala ba Mirundi) bafuna amawulire agakwata ku bbaabwe n'embeera gy'alimu.\nAb'eddwaaliro ly'e Kisubi baaganyi okubaako kye boogera naye ensonda zaategeezezza nti Mirundi yatuusiddwa mu ddwaaliro wiiki ewedde nga mugonvu ddala ng'asituliddwa busitulwa.\nWe bwakeeredde ku Lwokutaano ng'omubiri guzzeemu amaanyi era ng'asobola n'okwogera ku ssimu yadde eddoboozi lyabadde likyali wansi ddala okusinziira ku bamuli okumpi.\nAmaka g'obwapulezidenti ku mulundi ogwo gaamuwa obukadde 10 n'atwalibwa e Nairobi n'ajjanjabibwa eddoboozi ne litereera.\nMirundi munnamawulire mutendeke era y'omu ku bantu gwe basinga okwettanira n'okugoberera ku leediyo ne ku mikolo olw'ebigambo bye.\nYeegulira nnyo erinnya olw'engeri gy'annyonnyolamu ensonga z'ebyobufuzi mu ngeri eyaabulijjo ate ennyangu.\nEbbanga ery'emyaka omunaana gye yamala nga ye mwogezi wa Pulezidenti Museveni, agamba nti gyamuyamba okumanya ebintu bingi ebigenda mu maaso mu bukulembeze era okumanya okwo kw'akozesa okwanukula buli kibuuzo kye bamwolekeza.\nEmyaka esatu egiyise yafuna ebizibu n'amaka g'obwapulezidenti n'aggyibwa mu kifo ky'okuba ow'amawulire wa Pulezidenti n'afuulibwa omuwabuzi we.\nBino byonna yabissa ku baayita ‘bamafia' era buli leediyo ne ttivi kw'agenda tavaako nga tabalangidde.\nAzze ayogera ebintu ebisesa abantu abalala ne bamwewuunya omuli n'okukirangirira nti bw'alifa, bamuziikanga ayimiridde mu ntaana ye.\nAbakungubazi balese omulambo mu kidaala ne balumba poliisi\nAbaatemudde ow'eggye ezzibizi babanoonya\nMasaka City etongozeddwa wa...\nWADDE nga wazzeewo okusika omuguwa mu kutongozebwa kw'ekibuga Masaka ekyafuuliddwa CITY tekirobedde bakulembeze...


Bukedde Online - Uhuru Kenyatta alinda kulayizibwa\nNamuloke eyabba abaana asibiddwa\nUHURU Kenyatta akubye Odinga n’enjawulo y’obululu 832,887 mu kulonda okwajjumbiddwa ennyo Bannakenya era alinze kulayizibwa ku ntebe y'obwa Pulezidenti e Kenya.\nZibadde ennaku 5 ez’obunkenke okuviira ddala ku Mmande wiiki eno okutuusa ku nkomerero ya wiiki nga Bannakenya basiiba ku leediyo n’entimbe za ttivvi bagoberera eby’okubala obululu okumanya Pulezidenti agenda okuddako okubakulembera.\nUhuru Kenyatta yakulembererwa munne bwe babadde ku mbiranyi Raila Odinga kyokka ebintu byakyuseemu Odinga bwe yalinnye ku ntikko mu kiro ekyakeesezza Olwokutaano ne kiwa ku ssanyu ab’enkambi ye kyokka essanyu lino baalifunyeeko katono ebintu ne biddamu okukyuka, Uhuru n’addayo ku ntikko okutuusa ku nkomerero.\nW'osomera bino nga Uhuru alina obululu 6,173,433 Odinga obululu 5,340,546 nga Uhuru amusinza obululu 832,887 ku obwo 12,221,503 obwakubiddwa. Minisita w’amateeka e Kenya Eugene Wamalwa yategeezezza Bannakenya nti mu kiseera kitono nnyo bajja kubeera nga bamaze okumanya pulezidenti agenda okubakulembera ekiseera ekiddako.\nWamalwa yakunze Bannakenya ku Mmande bonna babukeereze nkokola badde ku mirimu bakole ng’agamba nti ekiseera eky’eby’obufuzi n’okukuba kampeyini kuweddeko kati obulamu bulina okugenda mu maaso.\nKwabadde kutyabula mazina n’okukuba enduulu mu nkambi ya Uhuru Kenyatta oluvannyuma lw’amawulire agaalaze nti omuntu wabwe asemberedde okulangirirwa ku buwanguzi olw’ebyabadde biva mu bululu okulaga nti kyabadde kizibu nnyo Raila Odinga okumuyitako.\nAmagye gaayiiriddwa mu bitundu by’e Kenya eby’enjawulo naddala ebyo ebisuubirwa okubeeramu obuvuyo okukakasa nti tewabeerawo atabangula mirembe era nga ab’esimbyewo bonna baabadde basabibwa buli kiseera okuwa obubaka obukubiriza abantu okukuuma emirembe.\nWabula Uhuru Kenyata ayolekedde omugugu omunene ogw’okutta abantu b’e Kenya olw’omuwendo gw’abantu omunene ogutamuwagidde. Omugugu guno okugwetikka alina kukolera bantu ng’ayita mu kubatusaako ebintu eby’obulamu obwabulijjo ng’enguudo, amazzi amayonjo n’ebirara.\nKKOOTI enkulu e Kenya egobye okusaba kw’omukago gw’ebibiina by’obwannakyeewa ebibadde bitunuulira okulonda nga byagala ewe ekiragiro eky’embagirawo akakiiko k’eby’okulonda kakomye okulangirira ebikuvuddemu nti kubanga mujjuddemu okubba obululu kungi.\nAbalamuzi ba kkooti enkulu basatu; Justices Isaac Lenaola, David Majanja ne Weldon Korir bassizza kimu nga nkuyege ne basalawo nti kkooti eno tebalina buyinza kuwulira kusaba kwa ngeri ng’eyo.\nOkusaba kuno kwabadde kukoleddwa omukago gw’ebibiina by’obwannakyewa eby’omunda mu Kenya n’ebweru ogwa the Africa Centre for Open Governance (Africog) abaakulembeddwaamu Muky.Gladwell Otieno nga bawawaabira akakiiko k’ebyokulonda era nga bawawaabira ne ssentebe waako ng’omuntu Isaack Hassan.\nEbibiina bino ebiwerako era nga bibadde bitunuulizi mu kalala kano gye byegattiddwaako eby’ensi yonna n’ebyavudde mu muwanga ag’omuliraano omuli ne Uganda, bagamba nti akakiiko okuva ku nkola empya ey’okulangirira obululu nga kakozesa kompyuta ne kadda ku kubala okw’omukono kye kimu ku bireese vulugu mu kulangirra ebivudde mu kalulu.\nBagala kkooti eyimirize mbagirawo akakiiko k’eby’okulonda okugenda mu maaso n’okulangirira, ewulire omusango gw’okugamba nti okulonda kwabaddemu okubbira, era bwe wanabaawo obujulizi obw’enkukunala obukakasa kino, okulonda kwonna kusazibwemu kuddemu buto.\nAbawagizi ba Uhuru baasuze bajaganya so nga abandi bakedde kweyiwa ku nguudo ez'omu bibuga eby'enjawulo e Kenya okuyisa ebivvulu olw'omuntu waabwe okuwuuta akalulu.\nEkitongole ekikulira okulonda e Kenya ekya IEBC kisuubirwa okulangirira ebyavudde mu kalulu kano akabadde aka kaaasameeme ku ssaawa 5:00 ez'enkya ya leero.\nKaggo atangaazizza ku ttaka lyâ€™e Bulamu\nâ€˜Tulwanyisa siriimu kusasaanaâ€™\nKibuyaga agoyezza abâ€™e Ndikuttamadda\nAfera abâ€™e Makindye akwatiddwa


Bukedde Online - Abayizi b'e Makerere 3 basindikiddwa ku alimanda e Luzira lwa kutta munnaabwe\nAbayizi b'e Makerere 3 basindikiddwa ku alimanda e Luzira lwa kutta munnaabwe\nVision Group eraze ekyuma ekyomulembe ekipya\nKKOOTI ya Buganda Road esindise ku alimandi e Luzira abayizi ba Yunivasite y'e Makerere basatu, abagambibwa okutta omuvubuka.\nMartin Mutungi 21, Marvin Atukwase 21 ne Derrick Wakooli 23 be baasindikiddwa omulamuzi Joan Aciro, owa kkooti ya Buganda mu kkomera e Luzira oluvannyuma lw'okubasomera omusango gw'okutta David Ojok 25, eyali agenze okubanja emitwalo 50 mu kisulo kya Nkrumah e Makerere ne bamuteebereza okuba omubbi ne bamukuba amayinja ne bamutta.\nWabula looya w'abavunaanibwa Munekakine Mwesigye yasabye omulamuzi okuleeta obukakafu obulumika abavunaanibwa ogw'okutta Ojok David n'ayongerako nti abavunaanibwa baludde mu kaduukulu ka poliisi e Wandegeya okumala wiiki bbiri ekityoboola eddembe ly'omuntu.\nOjok kigambibwa yalina omuyizi gwe yali abanja emitwalo 50 mu kisulo kya Nkrumah era n'amusuubiza okumusasula ku lunaku lwe yattibwa nga yamuyita ku ssaawa 4 ez'ekiro okunona ssente kyokka Ojok we yatuukira mu kisulo nga gw'abanja taliiwo bwe yakonkona abaalimu ne bakuba enduulu nti mubbi olwo abayizi ne beesomboola ne bakuba Ojok amayinja omuli n'okumwokya obuveera n'afa nga yaakatuusibwa e Mulago.\nOjok yali yakuguka mu ssomo lya Computer Science ku yunivasite e Makerere emyaka ena egiyise era abadde alina ekifo w'akanikira kompyuta e Makerere Kikoni ekiyitibwa Poly Gang Computer Systems.\nAbadde amanyiddwa nnyo e Wandegeya ne ku ttendekero e Makerere olw'omulimu gw'okukanika kompyuta. Omusango guddamu nga 7/05/15.\nAbayizi b''e Makerere 3 basindikiddwa ku alimanda e Luzira lwa kutta munnaabwe\nOkuwangula CECAFA ebeere ntandikwa\nAdwadwalikanye lwa bakkondo abeerimbise mu bwamalaaya okunyaga abantu\nMunnamateeka awawaabidde abagaanyi okuziika Mugonza


Bukedde Online - Bobi Wine asattira lwa bamusengula\nAkabondo ka NRM Buganda Caucus katabudde a...\nOMUBAKA Robert Kyagulanyi (Bobi Wine) n’abatuuze abalala 400 e Kamwokya basattira nnannyini ttaka abagobye n’abalagira nti baggyeko buli kyabugagga kye baazimbako nti baabissaako mu bukyamu tabamanyi.\nBobi Wine (wakati) ne Julius Kateregga (ku ddyo) eyawangudde e Ma\nAgambibwa okuba nnannyini ttaka lino yawadde Bobi Wine ne batuuze banne abalala ennaku musanvu ng'asenguddewo kalina ye okuli amaduuka ne situdiyo gye yatuuma Ssemakookiro Plaza e Kamwokya mu Kampala.\nAbatuuze n'abakulembeze mu kitundu bamwanukudde ne bamulabula nti abagendeko mpola wadde nnannyini ttaka naye bw'atagoberera mitendera ayinza n'okulifiirwa.\nMeeya wa Kampala Central, Charles Musoke Sserunjogi naye omutuuze mu kifo ekyo yategeezezza nti tewali tteeka wadde ekiragiro ekisengula bannannyini mayumba n'ebibanja mu bbanga lya nnaku musanvu.\n"Oyo mutaka ki agoba abantu mu nnaku musanvu. Nga tetubimanyi ate ng'ebyalo by'ayogerako bikubyeeko abatuuze abalina amayumba ag'obuwangaazi. Tetusobola kukkikiriza era ensonga mmulabula nti azikwate mpola" Sserunjogi bwe yagambye.\nEkiragiro omutaka Daudi Ssenfuma yakiyisizza mu balooya be aba Lubega - Matovu and Co. Advocates.\nMu bbaluwa ya bannamateeka bano gye yawandiikidde Bobi Wine n'abatuuze abalala 400, yalagidde nti ettaka lye limalayo Zooni ssatu okuli Kisenyi (Ghetto) Zooni, Old Kira Road ne Mulimira Zooni.\nEbbaluwa eragidde Bobi Wine nti yagula mu bukyamu ettaka eryo mu mwaka gwa 2011 ku mukyala Gladys Nanyonga nga kuliko ennyumba enkadde n'azimbako empya eyitibwa Ssemakookiro Plaza.\nRobert Kyagulanyi eyasangiddwa eggulo ku kizimbe kye kino, yagambye nti tagenda kusooka kwogera biwanvu nga tali na batuuze era leero (Lwakubiri) ayise olukiiko lw'abatuuze bonna abakwatibwako ababuulire ekiriwo.\nYategeezezza nti tebasobola kupapizibwa lwa nsonga za ttaka. Muganda we, Fred Nyanzi yeebuuzizza nti omutaka oyo yali ludda wa nga bagula, bazimba n'okukulaakulanya ekifo kyonna n'agamba nti ebyo byandibeeramu ebyobufuzi.\nMoses Kiggundu looya wa Ssenfuma yagambye nti bino tebiriimu byabufuzi wabula bwannannyini n'agattako nti baasisinkanako Bobi Wine ne bamutegeeza ne batuuze banne ku nsonga zino kubanga bonna abali ku ttaka nti tekuli alina kyapa.\nEkiragiro kino we kyajjidde nga Bobi Wine akyali mu ssanyu ly'abavubuka ba People Power babiri abaawangudde okukulira abayizi e Makerere.\nMu kafubo Bobi Wine ke yabaddemu n'abayizi abaavudde e Makerere ne bamusisinkana mu maka ge e Magere ku Lwomukaaga yasanyuse okulaba ng'omuwanguzi w'obukulembeze bw'abayizi (Guild President) Julius Kateregga yabadde awerekeddwako eyamuddiridde Joshua Mukisa nga bombi baabadde ba kisinde kya People Power.\nMu kulonda okwabaddewo ku Lwokutaano Kateregga yafunye obululu 3,912 n'addirirwa Mukisa eyafunye 3,365.\nYasabye bannabyabufuzi ku mitendera gyonna okutandika okwolesa ebyobufuzi eby'ekikulu nga balabira ku bayizi be Makerere abaagaanye obululu okubaawula.


Temunyigiriza bantu - Kabaka\nKABAKA avumiridde okunyigiriza abantu nga baggyibwako eddembe lyabwe ery’obuntu n’agamba nti kikonzibya enkulaakulana.\nYayagalizza abantu be Ssekukkulu ey'essanyu kyokka ne yennyamira olwa kye yayise okulinnyirira eddembe ly'obuntu okweyongedde mu ggwanga.\n"Tulabye engeri abakulembeze ab'enjawulo, bannamawulire n'abaana abatambuza emisomo gyabwe gye bayisibwamu ne twennyamira.Tumanyi nti eddoboozi ly'omuntu waabulijjo lye liyamba abakulembeze okutereeza empeereza", Beene bwe yaggumizza ng'ali mu Lubiri e Mmengo ku Mmande.\nYabadde asisinkana Abataka n'abakulu b'ebika mu Buganda ku mukolo kwe yabagabulidde Ssekukkulu. Omutanda yayogedde ne ku nsonga endala omuli ettaka n'agamba nti, "nnannyini ttaka tasaana kunyigiriza waakibanja ate n'oweekibanja alina okussa ekitiibwa mu nnannyini ttaka. Twagala okubeerawo n'enkola ennuhhamu.\nAbataputa obulala enkola eno tebaagaliza Buganda n'enkulaakulana ya Uganda," Kabaka bwe yayongeddeko. Yasabye abali mu buyinza ne Palamenti okubeerako kye bakola okuzza emitima gy'abantu ku ttemu erigenda mu maaso mu ggwanga.\nYalabudde abantu okwewala obulwadde bwa siriimu ate n'asaasira Bannayuganda bonna abakoseddwa amataba n'okubumbulukuka kw'ettaka e Buduuda, Bundibugyo n'ebitundu ebirala.\n"Njagala okutegeeza Abataka nti nja kugenda mu maaso n'okulambula Obutaka kubanga kikulu nnyo okubuddaabiriza budde mu mbeera eyeesiimisa, kisobozesa n'abantu baffe okubulambula" Kabaka bwe yagasseeko.\nYe omutaka Kayiira Gajuule Kasibante, omukubiriza w'olukiiko lw'Abataka yasabye Kabaka okubeeranga n'ensisinkano eyaawamu amuyambeko ku bazzukulu abali e Mmengo abatiisatiisa Abataka nti bwe batakola kye baagala baakusaba Kabaka asiime baggyibwe ku bukulu.\nYeeyamye nti Abataka baakugenda mu maaso n'okwetaba mu Lukiiko lwa Buganda, okukola emirimu gy'enkulaakulana ku butaka n'okulambulanga abazzukkulu.


Bukedde Online - By’olina okumanya ku liiizi z’e ttaka lya Kabaka\nBy’olina okumanya ku liiizi z’e ttaka lya Kabaka\nAbaamagye 2 ne babatulugunya ne bafuuka bassekibotte...\nPAUL KAFEERO: Mu bulamu ne mu kufa y’akyasinze...\nNtabaazi, yagambye nti wabaddewo abantu abakozesa olukujjukujju okusengula byalo na byalo olw’okuba tebamanyi mateeka na mitendera gye balina kuyitamu.\nAbalina ebiggya ku ttaka lya Kabaka banaakola batya?\nKU Lwokubiri lwa wiiki eno, Mmengo yatongozza enkola eyatuumiddwa “Ekyapa mu ngalo”, ey’okuwa abantu bonna abalina ebibanja ku ttaka lya Kabaka liizi ey’emyaka 49.\nBano be bantu abali ku bibanja byabwe kwe babeera n’okukolera, nga tebayise mu nkola ya kwegula.\nAbagenda okusooka okuganyulwa mu nteekateeka eno be bantu emitwalo 13 abasangiddwa nga beewandiisa ng’abasenze abatuufu ku ttaka lya Kabaka, wabula n’abatannaba kwewandiisa baweereddwa omukisa okwewandiisa baganyulwe mu ntegeka y’okuwa abantu ebyapa ku bwereere.\nKatikkiro Charles Peter Mayiga bwe yabadde atongoza enkola eno yategeezezza nti etandikirawo okukola era yaakumala emyezi mukaaga ng’ebyapa bya liizi biweebwa abo abaasooka okwewandiisa.\nYagambye nti abantu baakufuna omukisa okukulaakulanya ebifo byabwe nga bakola emirimu egy’enjawulo awatali kutya kwonna n’okubanguyiza mu kusasula ensimbi ezigendera ku liizi mu nkola ey’obwerufu.\nAkulira Buganda Land Board ( Kyewalabye Male ( kkono), minisita w’e Mmengo Walusimbi ( mu gaalubindi) n’abakungu b’e Mmengo nga bakutte ebyapa Gavumenti bye yaddiza Kabaka.\nOkwewandiisa okw’ekikungo n’okupunta kubaddenga kwa 600,000/- mu bibuga ate mu byalo 100,000/- kyokka oluvannyuma lw’okwewandiisa okw’ekikungo okuggwaako, Mmengo yagambye nti abatanneewandiisa baakusasula ebisale ebyali byagerekebwa edda nga mu kibuga (Busiro ne Kyaddondo) baakusasula 1,200,000/- ate mu byalo basasule 250,000/- ku buli kibanja.\nKino kyawudde mu bantu omuli n’abakungu mu Buganda ng’abamu bawagira enteekateka gye bagamba nti yaakuyamba okumalawo ekibbattaka mu Buganda n’okutumbula enkulaakulana okutandikira mu maka ne Buganda yonna okutwaliza awamu.\nWabula abalala baagambye nti kino kyakusaanyaawo Buganda kuba abagwira abalina ssente baakusaba liizi ku ttaka erisinga balimaamire olwo Abaganda abatalina ssente bafuuke emmomboze! omulamwa gw’ettaka Dr. Adam Kimala, Katikkiro w’Emmamba Kakoboza, yagambye nti Mmengo evudde ku mulamwa okutandika okugaba liizi ku ttaka lya Buganda kuba eyo si nkola ya Buganda eyalagiranga buli musajja akuze okuweebwa ekibanja nga kino kyamuwanga ebbanja okulabirira mukazi we ne famire n’okukola emirimu gy’Obwakabaka.\n“Mu Buganda ettaka lyonna lya Kabaka, n’abantu bonna ba Kabaka kye bava bayitibwa abasajja n’abazaana ba Kabaka.\nOmuntu bw’amala okufuna ekibanja mu Buganda abeera talina asobola kumugoba ku ttaka eryo”, Ono agamba nti ekibanja kisikirwa ssinga omuzadde abeera afudde, tekiggwaako, bwe butaka bw’omunaku era bangi baziikako abantu baabwe.\n“Ekibanja tekiggwaako era bwe tulizza mu nkola y’Abangereza eya liizi, etteeka ligamba nti ssinga liizi eggwaako, ettaka liddira nnannyini ttaka n’ebintu byonna ebikiriko wabula osobola okuggyako by’osobola.\nBaataddeko eky’ebiggya kuba bakiraba ssinga obireka ojja kusigaza akakwate ku ttaka eryo naye ebiggya tebimala gasengulwa”, Dr. Kimala bw’agamba.\nAbuuza nti kati ekibanja bw’okissa mu nkola ya liizi eggwaako mu myaka 49, ebeera ekyali nkola ya Kiganda?\nAte waliwo enkola nti ssinga basisinkana n’ettaka nga ddene, bakusalirako ne bakulekera yiika emu olwo eddala ne baligabira abagwira abatawa busuulu, nvujjo, abatakola bulungibwansi n’ebirala eby’enkola ya Buganda. Wano Obuganda bubeera tebusaanyiziddwaawo?\nDr. Kimala agamba nti obuzibu bwonna buvudde ku bali ku kitongole kino ekya Buganda Land Board okukola ebintu nga tebasoose kwebuuza ku Bataka abamanyi ennono n’obulombolombo mu Buganda ku ngeri ensonga z’ettaka bwe zaakwatibwanga engeri gye baagala okuzza enkola eyaliwo eya nnannyini ttaka okumanya owekibanja.\n“Nze ndowooza nti okukola obulungi ku nsonga eno bandibadde baleeta ensonga eno mu Lukiiko lwa Buganda era Abaamasaza n’ab’Obusolya baweebwe obudde okugikubaganyaako ebirowoozo n’okuvaayo n’eddoboozi ery’awamu nga bw’eri enkola ya Buganda nti ensonga yonna esooka kukubaganyizibwako birowoozo okulaba engeri gye tuva mu nkola ebaddewo ey’ebibanja okudda mu y’Abangereza eya liizi!”, Dr. Kimala bwe yagambye.\nWabula owessaza Ssekiboobo Alex Benjamin Kogongo, yagambye nti si kya buwaze okufuna liizi naye kyandibadde kirungi omuntu okwewandiisa kuba kino kiyamba abantu okugenda mu bitongole bya ssente nga bbanka okufuna ssente eziwera okubaako by’akola.\n“Tulina okukimanya nti owettaka n’oweekibanja, omu bw’abeerako ky’ayagala okukolera ku ttaka lino, alina okusooka okutegeeza ku mulala.\nKino kitegeeza nti ssinga liizi eggwaako, nnannyini ttaka olina kusooka kuwa wa kibanja mukisa okuzza obuggya liizi ye nga tannaba kwogerezeganya na muntu mulala yenna”, Kigongo bwe yagambye.\nYagambye nti enteekateeka eno eruubirirwamu kuyamba bantu ba Buganda okunyweza obusenze bwabwe baleme kusindiikirizibwa ku ttaka nga waliwo omugagga ayagala okubagobaganya ku ttaka kubanga ebbaluwa ebaweebwa okuva e Mmengo ejula kwenkana kyapa okuva mu gavumenti eya wakati.\n“Ffenna tulina okukkiriza nti waliwo abantu abeesenza ku ttaka ly’Obwakabaka nga tebamanyiddwa, abalala bazze bagula era nga nnannyini ttaka (Kabaka) tabanyi nga guno gwe mukisa bonna okutereeza obusenze bwabwe bamanyibwe n’okwanguya enteekateeka za Buganda ez’enkulaakulana”, Kingongo bwe yannyonnyodde.\nOwessaza lya Buweekula, Luweekula Immaculate Nantaayi Kafeero, yagambye nti okusooka twanditandise n’okwerula empenda z’ettaka lya Buganda lyonna kuba Abaamasaza abasinga tebamanyi ttaka lino mu bitundu byabwe we lisangibwa.\n“Tumaze akaseera nga tubasaba okutuwa olukalala lw’ettaka lya Buganda lye tulowooza nti ng’Abamasaza tulirinako obuvunaanyziibwa ku lw’Obuganda ng’atwala ebitundu ebyo kyokka n’okutuuka essaawa ya leero tewali wa Ssaza n’omu yali afunye lukalala luno ekitulese nga tetulina we tutandikira”, Luweekula Nantaayi bwe yagambye.\nAgamba nti ekitongole kya Buganda Land Board, emirimu gyakyo kigikola mu kyama n’okukukuta kuba n’ebya liizi waliwo abantu abaatandika okuziweebwa kyokka nga bawulira mpulire wadde nga ziri mu bitundu byabwe.\n“Bingi ebikolebwa mu bitundu byaffe nga ffe Abamasaza tetubimanyi kuba n’ettaka ly’ebitebe by’Amasaza n’Amagombolola lingi liweddewo, abalitunda bali mu BLB, bwe tubagamba okulekawo ettaka tusobole okukolerako ebisobola okuvaamu ssente ku Masaza n’amagombolola tebakkiriza”, Nantaayi bwe yennyamidde.\nAyongerako nti ng’Abamasaza baagambiddwa nti bwe kinaatuuka ku ttaka eririnaanye amasaza n’amagombolola bagenda kubeerangawo okubaako kye boogera ku nsonga zaalyo ssinga wabeerawo omuntu asabye okuliweebwako liizi kyokka eddala tetumanyi bwe binaatambula.\nWabula Omutaka Namwama, Joseph Nsereko ow’ekika ky’Ekkobe yagambye nti enkola ya nnannyini ttaka okumanya abasenze abali ku ttaka lye yavaawo oluvannyuma lw’Obwakabaka okutaataaganyizibwa era abantu abali ku ttaka ly’Obwakabaka bakitwale nti guno gwe mukisa gwe balina okutereeza obusenze bwabwe.\nOmutaka Namwama agamba nti bangi baafuna ettaka mu ngeri ya mankwetu okugeza nga bakolagana n’Abaamasaza, ab’Amagombolola, Abatongole n’abalala abaali mu buyinza mu kiseera ekyo ng’Obwakabaka tebuliiwo nga balina n’abbaluwa okuva eri abantu bano abaabalowoozesanga nti ettaka lye babaguza lyabwe lya bwannannyini nga na kati kye balowooza so nga ttaka lya Bwakabaka eryazzibwayo.\nOwessaza Kasujju, Jjingo Mark Byekwaso Kaberenge II, yagambye nti wandibaddewo okukkaanya ku njuyi zombi kubanga Obwakabaka buliwo ku lwa bantu ate nga n’abantu baliwo ku lwa Bwakabaka ekitegeeza nti buli omu yeetaaga munne.\n“Obuzibu obuliwo, ekitongole kya BLB kyemaliridde nga ffe Abaamasaza tetukirinaako buyinza okuggyako okuwabula ssinga baba batutuukiridde naye ebiseera ebisinga ebikolebwa naffe bitutegeezebwa byaggwa okukubaganyizibwako ebirowoozo,” bwe yagambye.\nOwessaza Kangaawo Freddie Ntege Ssekamere yagambye nti aba BLB bwe baali babanjulira enteekateeka zino baabategeeza nti bo balina kuba batunuulizi era nga tebalina kye bakwatako!\n“Enteekateeka si mbi kubanga okumanya abeebibanja kiyamba okuteekateeka eby’omu maaso kyokka enkola eyitibwamu okuwandiisa abantu y’esaanira okuddamu okutunuulira okulaba nga tenyigiriza bantu n’okubaleeta endowooza nti Obwakabaka bubatulugunya.\nMu kiseera kino emikono gyaffe misibe, tetulina kye tusobola kukola okuggyako nze kye nkola kwe kuwandiika lipoota erimu okwemulugunya abantu bange kwe bandeetera olwo ne ngiweereza minisita wange owa gavumenti ezeebitundu, awo we nkoma,” Kkangaawo bwe yagambye.\nOmutaka Kayiira Gajuule ow’ekika ky’Embogo era omukubiriza w’olukiiko lw’Abataka, naye yagambye nti Abataka tebamanyi bigenda mu maaso ku nteekateeka eno naye abantu basaanye obuteeraliikirira kubanga Kabaka tagoba bantu be.\nOwessaza lya Buluuli, Kimbugwe Gerald Kyanjo yagambye nti Kabaka alengeredde wala n’alaba ng’ekibbattaka kisimbye amakanda mu Buganda n’ayiiyaawo engeri abantu gye bayinza okwekuumira ku ttaka.\n“Bwe kiba nti yasiimye okuwa abantu ba Buganda liizi ya myaka 49, kuba bakyogeredde nnyo okukiremesa nga bagamba nti BLB ebba abantu.\nTubadde tukubiriza abantu mu Buluuli okwewandiisa okufuna obwannannyini ku ttaka ng’ababadde beesisiggirizza bayinza okuggalirwa ebweru”, Kyanja bw’agamba.\nKimbugwe Kyanjo yagambye nti abantu bonna basaanira okuwagira enteekateeka eno kuba yaleeteddwa Ssaabasajja okuyamba abantu be okubeera n’emirembe n’okubaako bye bakolera ku ttaka ebibakulaakulanya.\nAyongerako nti abantu bandibadde batereeza n’okunyweza obwannannyini ku ttaka kubanga bafiirwa n’okulemererwa okukola eby’amaanyi kubanga waliwo ebintu ebireetebwa Buganda ne Gavumenti ya wakati gamba ssinga oluguudo luba lwakuyita mu kibanja kyo nga kikwetaagisa okuleeta obukakafu, ekitegeeza nti ssinga toba nabwo obeera ofiirwa ng’ekibanja bakitwalira bwereere.\nLumaama owessaza lya Kabula, Francis Mugumya Ntabaazi, yagambye nti wabaddewo abantu abakozesa olukujjukujju okusengula byalo na byalo olw’okuba tebamanyi mateeka na mitendera gye balina kuyitamu.\nNoolwekyo okwewandiisa ku ttaka ly’Obwakabaka kirungi ddala kuba kino kya kuyamba abantu okubeera n’obwannannyini okumalawo okugobaganyizibwa ku ttaka olw’okuba abeera n’ebiwandiiko ebimukakasa.\n“Mu mbeera eno kyetaagisa okusooka okusomesebwa ku nsonga zino okutandikira ku bakulembeze kuba waliwo abalina kye bamanyi nga tebasobola kutegeeza bantu lwaki balina okwewandiisa.\nAbantu abamu batya nti emyaka gino 49 bwe giggwaako baakugobwa naddala nga mu kitongole ky’ebyettaka eyingiddeyo enkola ya ‘akwata munne atuga butuzi”.\nMuleete ebyapa tubikakase - Migereko


Bukedde Online - Ensonga 10 KCCA z'egenda okussaako essira mu 2020\nAbabaka abaagobeddwa mu Palamenti tebamany...\nNe dayirekita wa KCCA, Andrew Mubiru Kitaka yalangiridde ebimu ku bikoleddwa mu mwaka oguwedde omuli: enguudo, amataala, oluguudo lwa Namirembe, obutale nga ak'e Kasubi akalindiriddwa okutongozebwa n'ebirala.\nEbigenda okukolebwako mulimu: Bbaasi: Kitaka yatadde nnyo amaanyi ku kutereeza entambula mu Kampala n'agamba nti Gavumenti yasazeewo bbaasi zitandike okutambuza abantu mu 2020 oluvannyuma lw'olukiiko lwa baminisita olukubirizibwa Pulezidenti Museveni okukiyisa.\nEnsonga zino kati ziri mu mikono gya Minisita w'emirimu n'entambula, Gen. Edward Katumba Wamala, minisita wa Kampala omubeezi Benny Namugwanya ne KCCA batandike okuziteeka mu nkola.\nYategeezezza nti ekitongole kya Gavumenti ekya ‘Uganda Development Cooperation' kyakwasibwa obuvunaanyizibwa okutereeza emitendera egigenda okugobererwa kkampuni ya TONDEKA METRO egenda okuziddukanya.\nEbisale bigenda kuba bya kaadi ng'omusaabaze wa ddembe okusasula kaadi y'olunaku, wiiki oba omwezi ng'emutambuza okwawukana ku takisi .\nKu by'amataala g'omu Kampala, Lukwago yategeezezza nti KCCA yaweereddwa ensimbi za Bungereza [Euro] 800,000 ebunyise amasannyalaze ga Sola mu Kampala era tayagala kuddamu kulaba ku nzikiza yonna mu kibuga mu mwaka omupya.\nYagasseeko nti n'enteekateeka y'okutereeza enzimba y'ebizimbe n'amayumba mu Kampala egenda kutandikibwa.\nBalonze ebifo bitaano naye nga bagenda kutandikira ku bifo bisatu okuli Kololo, Makerere ne Nakasero okwewala omugotteko gw'amayumba.\nAyagala obutale obwatandikibwako okuzimbibwa bumalirizibwe abantu bafune we bakolera era akatale k'e Kasubi kagenda kukwasibwa abasuubuzi, ak'e Busega kamalirizibwe, ak'e Kitintale kakolebwe era ayagala KCCA ezimbe n'obutale obulala bubiri okwongera ku bifo abantu we bakolera.\nAyagala buli mwaka KCCA egule emmotoka eziyoola kasasiro waakiri ttaano n'ettaka ly'e Ddundu lye baagula likulaakulanyizibwe kakasiro bamulongoseze eyo ate n'ekibuga kyeyongere okuba ekiyonjo nga Bannakampala beewala okusuula kasasiro mu myala.\nLukwago yagambye nti Kampala yenna aweza obuwanvu bw'enguudo bwa kirommita 2100 eziriko koolansi kyokka 608 zokka ze ziriko ebifo okutambulirwa ab'ebigere. Ayagala enguudo zeeyongere okukolebwa ne Gavumenti eyongere KCCA ssente ezikola enguudo okusinga ku buwumbi 32 kati ze babawa.\nAyagala Pulaani namutayiika egenda okulaga entambula ey'olukale omuli bbaasi, eggaali y'omuka , obumotoka obuyita waggulu byonna bigenda kutambula bitya mu Kampala.\nAmateeka mangi agetaagibwa okulung'amya enkola y'emirimu mu Kampala era ayagala gatandike okukola mu mwaka omupya. Mu gano mulimu agafuga kkamera mu Kampala, okusimba mmotoka ku nguudo , okutereeza abatakisi, aba boodabooda, okusimba emiti, okutuuma amanya g'enguudo n'ebirala.\nAyagala okutumbula ebyenjigiriza by'abaana naddala ng'amasomero agaliko amabaati ga asbestos gagibwako.\nLukwago yategeezezza nti ayagala abaddukanya takisi bayambibwe okutereeza empeereza yaabwe n'okuzimba paaka zaabwe.


Bukedde Online - Aba NRM bawonye okupangisa\nPulezidenti Museveni ng’ayogera.\nPOLIISI ya Kampalamukadde eggalidde omusajja agambibwa okufera abantu ng'akozesa ofiisi ez'enjawulo n'abaggyako ensimbi. Christopher Kiddu 48, eyeeyita Polofeesa Kiddu omutuuze w'e Bulenga mu disitulikiti y'e Wakiso ye yakwatiddwa oluvannyuma lw'okufera abantu.\nAbamu ku bantu be yafera kuliko Edith Nambiribwa. Kigambibwa nti mu mwezi July, 2019, yamuggyako ssente ezisukka mu1,000,000/- n'amulimba nti akola mu KCCA. Yamusuubiza okumufunira omulimu ogw'obuwandiisi kyokka kyamubuukako bwe yatuuka ku KCCA ne bamutegeeza nti Kiddu tebamumanyi.\nYamukubira essimu nga tagikwata n'amuloopa ku poliisi y'e Lungujja ne bamuggulako omusango gw'okufuna ssente mu lukujjukujju ku ffayiro nnamba SD 25/28/08/2019. Kigambibwa nti Kiddu yeeyambisa essimu ya Vicent Kamoga n'asaba abantu ssente.\nKamoga agamba nti mukwano gwe eyajja ne Kiddu ku wooteeri ya Tarvan Woods e Kabuusu ye yamumwanjulira. Wabula, baali bakyesanyusa Kiddu n'asaba Kamoga ku ssimu ye ng'amutegeeza nga bwe yali alina omuntu gwe yali ayagala okukubira ng'alina ebintu by'ayagala okumuwa.\nBwe yatwala essimu ye, alina kye yagikola era amasimu ga Kamoga nga y'agafuna. Yakozesa omukisa ogwo okusaba abantu ssente era abamu ku bantu abasindikira Kiddu ssente be baategeeza Kamoga. Kamoga yasalawo okugenda mu kkampuni ya MTN n'akizuula nti essimu kwe baasindikanga ssente yali ya Kiddu.\nKamoga yaddukira ku poliisi y'e Lubaga ne bakwata Kiddu ne bamugulako omusango gw'okukozesa obubi kkompyuta ku ssimu ye ku ffayiro nnamba SD:06/21/01/2020 era kati akuumirwa ku poliisi ya Old Kampala\nKenzo bazzeemu okumulonda ku bayimbi 10 abasinze mu Africa


Bukedde Online - By’olina okwegendereza ng’ogula ebizimbisibwa nga tonnatuusa kuzimba\nBy’olina okwegendereza ng’ogula ebizimbisibwa nga tonnatuusa kuzimba\nBUKEDDE WA SSANDE YAFULUMYE DDA NG’ALIMU...\nMuseveni alidde obulamu mu Golden Heart Concert...\nKikyamu okuyiwa omusenyu okumpi n’ettaka eriyinza okuguyingiramu.\nOKUGULA ebizimbisibwa omuntu ne bw’aba tannatuusa kuzimba efuuse nkola mu bantu. Abamu bakifunyeemu ate abalala basigadde beevuma eyabawa amagezi gano. Olw’okuba okuzimba kwongera kuba kwa buseere buli olukya abantu batono abasobola okugula ebizimbisibwa omulundi gumu mu kiseera ky’okuzimba bwe batyo ne babigula mpolampola. Ebizimbisibwa ebisinga okuterekebwa mulimu: amayinja, omusenyu, bbulooka, seminti, emitayimbwa, amabaati n’ebirala.\nYing. James Katabalwa owa Kebro Construction Company agamba nti okugula ebizimbisibwa ng’omusenyu ne bbulooka ke kamu ku bukodyo obuyambako okukuuma poloti nga tonnatuusa kuzimbamu.\nEra enkola eno tekwetaagisa kukwata ssente z’okuzimba mulundi gumu. Ogula ebintu ebiwera nga tebikunyize nnyo era kikuwa n’amaanyi aganoonya endala.\nWANDIBADDE OSOOKERA KU KI OKUGULA? Ying. Fred Jjuuko Wavamunno owa Jjuuko Construction Uganda Ltd agamba nti kirungi okusookera ku kugula amayinja kuba tegayonooneka ne bwe gamala ekiseera ekiwanvu mu kifo. Kirungi okuzzaako bbulooka kyokka olina kugula ziyidde zokka ezitakosebwa nkuba.\nKyandibadde kirungi n’ogapanga bulungi ne bagabikkako ekiveera oba essubi oba okugazimbira akayumba n’oteekako amabaati. Omusenyu bw’oba oguyiye olina okugutangira okukulukuta ng’oteekayo ebiguzizika. Ekifo kyandibadde si kya kaserengeto era n’okakasa nti tegwetabikamu ttaka n’abaana okuguzannyiramu. Omusenyu bwe gugendamu ettaka tegukwata era akamu ku bubonero kwolabira omusenyu ogulimu ettaka gumeramu omuddo.\nEBYOKWERINDA Olw’okuba ebintu bino obeera obikuumira wabweru ng’ate oluusi tewabeera muntu, kyangu okubbibwa abantu. Bayinza okubibba mpolampola oba oluusi okuleeta mmotoka ne babitikkako nga tomanyi. N’olwekyo kikwetaagisa okufuna omukuumi oba okutegeeza ku banneyiba.\nBwe kituuka mu sizoni y’enkuba olina okwewala ennyo ebintu byo okufa n’okukuluggusibwa amazzi. Mukoka y’omu ku munyazi gw’olina okwegendereza kuba atwala ebintu. Kakasa nti amazzi tegabiyitamu butereevu. Omusenyu gwe wandibadde osembayo okugula nga tonnaba kuzimba kuba gulina bingi ebiguyigganya era tegwandisusse myezi esatu. SEMINTI BWAYINGIRAMU AMAZZI YEEKWATA Ying. Ronald Nsubuga Balimwezo yategeezezza nti seminti alina okuterekebwa mu kifo w’atafunira bunnyogovu.\nAsobola okusika amazzi ne yeekwata n’abeera nga takyalimu nkwaso. Seminti bw’amala okwekwata ebitole ne bw’omukuba n’abetenteka taddamu kunywera bw’omuzimbisa. Balimwezo yalabudde abantu okwegendereza seminti gwe batundira mu kkiro kubanga omu amala kwonooneka ne balyoka bamutunda. Omusenyu ogwonoonese bw’oguzimbisa gulabika. Bw’ebeera enkokoto tekala wadde pulasita tanywera ng’omusenyu guyiikayiika.\nBBULOOKA ZIGULE KU MUNTU OMU Katabalwa agamba nti bw’ogula ebintu ku muntu omu, atuuka ekiseera n’abeera nga takyasobola kukuguza bintu bitawera oba ebitali ku mutindo kuba abeera atya okukufiirwa. Ekintu ekimu ne bw’oba okisanzeemu obuzibu osobola bulungi okukizzaayo. Okugeza bbulooka nga zino bw’oba wazigula ku bantu ba njawulo kizibu okumanya eyakuwadde embi. Ate abalala kyangu okukuwa bbulooka ezitawera nga mu kifo kya 10,000 akuwa 8,000.\nFFAAYO KU MUTINDO GW’EBINTU Olw’okuba ebintu by’ogula biba bigenda kulwawo nga tonnaba kubikozesa, wandibadde ofaayo okugula ebintu ebiri ku mutindo. Buli kintu olina okusooka okukyekenneenya ennyo kuba ne bwe gubeera musenyu bwe gutaba muyonjo bulungi gusobola okwonooneka n’okukuttira ssente.\nBy’olina okukola ekinaabiro kyo obutakumalaako ssanyu mu maka


ABAANA ba Enock Kisuule Kato Zigoti, beeyawuddemu ku by’okwabya olumbe lwa kitaabwe.\nKati ensonga bazitutte wa Ssaabasajja gwe baloopedde ennono bwe zaatyoboddwa mu kutegeka olumbe ne bawera n’okuwawaabira omukulu w’ekika n’abalala bonna be yakolaganye nabo.\nMu kiwandiiko abaana kye baakwasizza omuwandiisi omukulu owekyama owa Ssaabasajja ku Lwokuna nga August 10, 2017, kwabaddeko omukono gwa Eria David Mulaliira, mutabani w’omugenzi, omukulu w’oluggya era omukulu w’omutuba gwa Eria Mulaliira.\nAbalala abaafunye ku kiwandiiko kuliko; Katikkiro wa Buganda, Denis Walusimbi minisita w’eby’obuwangwa, Wamala Gaganga omubeezi owe by’obuwangwa, Omutaka omukulu wakasolya, Omukulu w’olunyiriri lwa Semmanda n’abenju y’omugenzi Enock Kisuule Kato.\nAbaana beemulugunyizza ku bbaluwa eyawandiikibwa Katikkiro nga August 8, 2017 gye bali ne bategeeza nti yali ekontana n’ennono era ejja kukola kinene mu kwabuluza enju y’omugenzi.\nBaategeezezza nti bwe baali mu lukiiko ne minisita w’e byobuwangwa, Denis Walusimbi yabategeeza nga bwe yali tayinza kugendera ku bulaame bwa mumwa, era n’agaana omunywanyi w’omukago Abiyasali Ssebuggwawo okwogera n’amusaba ekiraamo.\nKyokka beewunyizza okulaba nga Omusika Mmengo gwe yabalondedde okuba nga wa mumwa, kuba tewali kiraamo.\nKimanyiddwa nti waliwo n’ennono egobererwa mu kulonda omusika, omugenzi bw’aba teyalaama, kyokka byonna tebyakoleddwa.\nEbbaluwa era baagirabyemu okuboola okwenkukunala, kuba yabadde etegeeza nti ab’ennyumba si be baawaaba, so nga be baawaaba nga beegasse ku b’olunyiriri, Omutuba w’essiga.\nEby’obugagga by’omugenzi okuba nga tebyalambikiddwa ngeri gye binaakuumibwamu kyewuunyisa.\nBeebuuzizza n’omusumisi gye yavudde, kuba omukulu w’olunyiriri alina okulonda omusumisi yabawandiikidde ng’abategeeza nga bw’atajja kusobola.\nBeemulugunyizza nti Mmengo baagitegeezaako butegeeza ng’olumbe bwe luyimiridde, kuba baali bakitegeddeko nti baayitibwa.\nMMENGO ESINDISE ANAAGIKIIKIRIRA MU LUMBE\nMu bbaluwa ya Katikkiro gye yawandiikira ab’enju y’omugenzi, Eria Mulaliira e Mayirye-Busujju nga August 7, 2017 mwe yakkiririza olumbe okwabizibwa, yabategeeza nga bwabasindikidde omumyuka wa Sipiika w’olukiiko lwa Buganda Ahmed Lwasa abeerewo mu linnya lya Katikkiro n’Obwakabaka.\nEbbaluwa yategeeza nti wadde omugenzi Zigoti teyalaama kyokka yategeeza abantu abenjawulo nti omwana we Enock Ssenyonga y’alimusikira. Abaasaba okuyimiriza olumbe siba mu nnyumba ya mugenzi, wabula ba luggya n’olunyiriri lw’omugenzi.\nEnsonga z’ebyobugagga by’omugenzi ezaawaabwa mu kkooti zisobola okugenda mu maaso, kyokka nga kino tekiremesa lumbe kwabizibwa.\nAbamu ku baali bawandiise ebbaluwa y’okuyimiriza okwabya olumbe ate be bamu ku baali mu nkiiko exskkiriza lugende mu maaso.\nEnsonga endala eyaweebwa mwalimu okuba ng’omukulu wa Kasolya ensonga yali yamala dda okuzeetegereza era n’olumbe n’alwanjula ewa Ssaabasajja Kabaka.\nOlumbe lwa Zigoti lugenda kwabizibwa leero ku Lwomukaaga mu maka ge agasangibwa e Zigoti.


Bukedde Online - Ayise ssita w'e Bungereza azibe eddibu lya Guma\nAyise ssita w'e Bungereza azibe eddibu lya Guma\nAmasomero 32 gagenze Kenya kwetaba mu mpaka z'amawanga g'Obuvanjuba bwa Afrika\nFUFA yetaaga obukadde bisatu okutegeka ogw...\nOMUTENDESI wa Cranes, Micho Sredojevic alangiridde ttiimu y’abazannyi 32 abagenda okutandika okwetegekera Comoros mw’ayitidde omuzibizi Bevis Mugabi azannyira mu Yeovil Town ey’ekibinja ekyokuna e Bungereza.\nBevis Mugabi ng'ali mu kutendekebwa\nAugust 31 e Namboole: Uganda - Kenya\nSeptember 4 mu z’Afrika: Uganda - Comoros, 11:00\nCranes, yaakuttunka ne Comoros nga September 4 e Namboole mu mupiira gw’erina okuwangula okuyitawo okuzannya ez’Afrika ez’akamalirizo omwaka ogujja e Gobon.\nGuno mulundi gwakubiri mu kampeyini eno nga Micho ayita abazannyi abatabadde mu sisitiimu ya Cranes nga ku mupiira nga beetegekera Botswana, yayita omuteebi Melvyn Lorenzen owa Bremen mu Girimaani kyokka n’atazannya.\nNga Bevis tenneegatta ku Yeovil Town mu sizoni ya 2016/17, yabadde azannyiddeko Fulham ne Southampton mu batasussa myaka 17 kyokka kati Yeovil gy’alimu emipiira esatu (Walsall, Morecambe ne Everton mu League Cup) egisembyeyo agizannye.\nWano Micho we yasinzidde n’ategeeza bannamawulire ku kitebe kya FUFA e Mengo eggulo nti omuzibizi ono mulungi era amulinamu essuubi nti asobola okuyamba Uganda kuba aludde ng’amugoberera okuva ng’akyali mu Southampton .\n“Bevis tagenda kutuyiwa kuba tuludde nga twogerezeganya n’atukakasa nti yeetaaga nnyo okuzannyira ensi ye.\nAba kiraabu balangidde Ying. Magogo okukola obufere\nMicho atutte Cranes mu Arua\nOmwoleso gw'ebyobulimi gwa Lwakutaano e Namboole\nLwaki abasajja tebagaba?


Bukedde Online - Abakungubazi bakutte ssanduuke eyaguliddwa Abalokole ne bagyokya\nLaba engeri gy'osobola okufuna emitwalo 16 buli lunaku mu buti...\nFresh Kid,Esther ne Ezekiel bacamudde abato mu Toto Xmas Festival...\nAbaawule balabuddwa ku bwenzi n'enguzi\nOkubeera bamuzibe tekitugaana kwekolerera\nAbakungubazi bakutte ssanduuke eyaguliddwa Abalokole ne bagyokya\nBa Crime preventer babaggalidde lwa kutulugunya...\nEyagenda e Oman okukuba ekyeyo bamutulugunyizza...\nAdded 20th May 2018\nABAKUNGUBAZI bakutte sanduuko eyaguliddwa abalokole okuziikamu omugenzi ne bagikumako omuliro nti olumbe olwamusse lwavudde ku bbo.\nEsanduuko gye baakumyeko omuliro n'ebengeya yonna.\nBagamba sanduuko yabaddemu akagoye akaliko omusaayi nga kino kiraga nti, okussaamu akagoye kano baabadde baliko bye baagala okuwugula ne bagaana okugimuziikamu.\nAb’ekika baasonze ssente ne bagula sanduuko gye bagambye etaliiko ddogo era mwe baamuziise era ne balemesa n’abalokole omugenzi gy'abadde asabira okubeera mu lumbe wadde okulinnya emagombe. Era oluvudde e Magombe sanduuko abalokole gye baabadde baleese ne bagikumako omuliro n'ebengeya.\nBino bibadde mu kuziika omugenzi David Batongole mutabani wa Joseph Batongole 'Nsolo' ku kyalo Sagazi e Divizoni y'e Kawolo mu Munisipaali y'e Lugazi mu disitulikiti y’e Buikwe.\nOmugenzi Batongole yava ku kyalo kino emyaka egiwerako n’agenda e Bweyogerere ng'avuga takisi gye yasinziira okwegatta ku kkanisa ya Paasita Nyanzi eyitibwa Seeta Victory Church.\nKitaawe w'omugenzi Joseph Batongole 'Nsolo' alumiriza nti mutabani we ab’ekkanisa baali baamubakyaya nga baamuteekamu omutima gw'obukyayi ne yeekutula ku b'awaka nga ne bwe baba bafiiriddwa talinnyayo nga ne gye buvuddeko katono waliwo muganda we eyafa teyagenda kuziika.\nAgambye nti, emirundi gy'amukubidde essimu ng'amubuuza lwaki tamulambulako ng'amugamba nti, yaweebwa emyaka esatu okusoma obwapaasita nga mu kiseera kino kyonna talina kuva ku bya Katonda kudda ku bya famire.\nEra nti abadde atera okumusaba okumuwaayo ku ssente nga bw'amuyita azimuwe nga tayagala ayagala azimuteere ku 'Mobile Money' era ng'akyogera kaati nti, ekyo bwe baba tebasobola kukikola bakiveeko alifuna ssente ng'omusumba bwe yamusuubiza.\nBatongole yayongedde nti, ne maama we yennyini bwe yamukubiranga essimu ng'ebyo bye bigambo by'amugamba.\nWabula bali awo ne wabaawo okubira nnyina essimu ng'amutegeeza nti mutabani we... nti yabadde tannayongerako kirala essimu n'evaako.\nBatongole agamba nti mukyala we yeeyongedde okukuba essimu eyo yennyini nga bagiggyako emirundi gyonna wabula enkeera baabakubidde nga babagamba nti, omwana afudde ekintu ekyatabudde famire.\nNga bamaze okuggyayo omulambo mu ddwaaliro, ekkanisa yaguze esanduuko gye baasanzeemu akagoye akaddugala nga kaliko omusaayi ne bakekengera.\nMu lumbe ekiro waabaddewo vvaawo mpitewo ng'abavubuka abaavudde e Bweyogerere nga banoonya buli eyeeyita omulokole okumutuusaako obulabe nti be basse munnaabwe olwo abalokole bonna ne badduka mu lumbe olwo abakungubazi ne batandika okuyimba ennyimba ez'Ekikatoliki omugenzi mwe yava.\nLaba engeri gy'osobola okufuna emitwalo 16 buli lunaku mu buti obukuma essigiri\nFresh Kid,Esther ne Ezekiel bacamudde abato mu Toto Xmas Festival e Nmboole\nEbintu 10 by’oba okola okuwangaaza ffaamu\nBaze bwe yafuna omulimu n’ansuulawo\nLaba engeri gy'osobola okufuna...\nFresh Kid,Esther ne Ezekiel bacamudde...\nAbaawule balabuddwa ku bwenzi n'enguzi...\nOkubeera bamuzibe tekitugaana kwekolerera...\nSsaabasumba Lwanga akyalidde Gabunga...\nSsaabasumba Lwanga akyalidde Gabunga


POLIISI yakedde ku Lwokuna kugumbulula abasuubuzi ba sipeeya ku kizimbe kya Shamba Complex okuliraana akatale k’ewa Kisekka, abaabadde bagguddewo amaduuka n’ebalagira batambule okudda eka nga tebatunula mabega.\nEkibangirizi ekiriraanye akatale k’ewa Kisekka mu zooni ya Kagugube awakuhhaanira Bamakanika, abavubuka abaakazibwako erya ‘bakadeyideyi’ n’abooza mmotoka, olwabagumbuludde ne bayiwawo abaserikale ba miritare.\nEkibangirizi kino kye kiyitako ekkubo eriyita ku mwala erigguka ku Bat Valley ku Bombo Road. Abaserikale baabadde bakyalawuna we baasisinkanidde n’abantu abaabadde mu mmotoka Raum UAV 163Q, wabula bano tebaalinze kiddako, kwe kugibuukamu ne badduka nga balese bagiggadde enzigi zonna.\nPoliisi yafunye kasiringi n’egitikka n’egitwala ku CPS mu Kampala nga bw’erinda nnannyiniyo annyonnyole ebintu bye baabadde batisse mu mmotoka eno, ggye baabiggye ne gye baabadde babitwala. Tewali muntu gwe baakutte wadde okukuba, wabula buli gwe baggazizzangawo edduuka nga bamulagira kudda waka.\nPulezidenti Museveni yakkirizza amaduuka agatali mu akeedi oba mu katale okuggulawo nga May 26 (Olwokubiri lwa wiiki ejja), kyokka ng’abagakolamu balina okwambala masiki ezikkirizibwa abasawo, ate nga balina n’okwewa amabanga, mu ngeri y’okwongera okuwanyisa corona.\nMu balala abakkiriziddwa Pulezidenti mwe muli aba mmotoka za buyonjo (nabo batandika nga May 26), ssaako aba takisi ne bbaasi abatandika nga June 4, nga bonna ssaako n’abasaabaze baabwe balina okwambala masiki ezikkirizibwa.\nAkulira ebikwekweto ku CPS, Ivan Nduhura yakkaatirizza nti tebagenda kukkiriza muntu yenna kuggulawo dduuka mu kibuga naddala ago ag’omu akeedi ne Mall kubanga Pulezidenti tannaba kubakkiriza kuddamu kukola.\nYagasseeko nti n’abantu abakeera okutuula ku mbalaza, ssaako abajja mu Kampala nga tebalina mirimu mitongole nabo si baakukkirizibwamu okutuusa ng’embeera ey’obulwadde ezze mu nteeko.


Loodi Meeya yafunye 'alaje' enkambwe.\nEkimu ku bikulu akakiiko ka bannamagye bye kaagala Bashir annyonnyole, by'ebikolobero by'akoze mu myaka 30 gy'amaze ku bukulembeze.\n1 We yajjira mu buyinza nga waliwo olutalo wakati w'Abasudani abaddugavu abava mu bukiikaddyo (South Sudan) n'abava mu bukiikakkono mu lutalo lwa Second Sudanese Civil War olwatandika mu 1983 ne luggwa mu 2005. Olutalo lwamala emyaka 22. Lwafiiramu abantu abagambibwa okuwera obukadde bubiri okuli abattibwa amasasi n'ebijambiya, abaakubwa amayinja n'abaafa enjala n'endwadde ezaaleetebwa olutalo.\n2 Mu lutalo luno Gavumenti yali egoberera nkola y'Abawarabu ng'egezaako okutwala mu Southern Sudan enfuga etambulira ku musingi gw'Ekisiraamu (Shaliya) ng'ate mu Southern Sudan esingayo batali Basiraamu. Gavumenti ya Bashir yassa omukono ku ndagaano y'okukomya olutalo mu 2005, era oluvannyuma ekyaddirira kwe kutondawo eggwanga lya South Sudan mu 2011.\n3 Embeera yalinga etereera ate olutalo lw'e Darfur ne lubalukawo ng'okusinga lwali lw'amawanga agenjawulo nga balwanira ettaka. Olutalo lwe Darfur, Bashir yalulinamu omukono gw'amaanyi bwe yasalawo okuteekawo akabinja ka Janjaweed akaatugumbulanga abantu. Lipooti eyafulumizibwa ekitongole ky'amawanga amagatte mu 2008, yalaga nti abantu emitwalo 30 be baafiira mu busambattuko buno.\n4 Kigambibwa nti Bashir yalagira okutta abantu n'ekigendererwa ky'okumalawo abantu b'amawanga okuli Fur, Zaghawa ne Masalit. Ekittabantu eky'e Darfur kyatuusa Kkooti y'ensi yonna okulagira okukwata Bashir awozesebwe. Era ye mukulembeze w'ensi eyaasooka okulagibwa akwatibwe ng'akyali mu ntebe. Kyokka Bashir yaziimuula ebiragiro n'agenda e Misiri, Saudi Arabia ne South Afrika.\nBashir abadde n'obubinja bw'abavubuka abakubi ba kibooko nga bwenyigira ne mu butemu, b'abadde akozesa okutulugunya abantu n'okulwanyisa abagezaako okwekalakaasa. Beesiba obukookolo ku mitwe nga ne bwe babeera bakukubye tolina gw'oyinza kusongamu nti gundi y'akukubye.\nNg'oggyeeko okukuba, abasajja bano babadde bakwata abantu ne babasibira mu bifo ebitamanyiddwa era waliwo n'abantu abaakwatibwa kyokka nga tebaddangamu kulabikako.\nAbazannyi ba Cranes bonna tebasangiddwaamu njaga\nBapulo ba Cranes balwanira nnamba\nLoodi Meeya yafunye 'alaje'...\nLoodi Meeya yafunye ‘alaje' enkambwe. Okusinziira ku basawo ‘alaje' y'embeera y'omubiri okwecanga ssinga gussibwaamu...


Baibuli y'Oluganda - ENDAGAANO ENKADDE - Okuva 10\nOkuva - Essuula 10\nMukama n'agamba Musa nti Yingira eri Falaawo; kubanga nkakanyazizza omutima gwe n'omutima gw'abaddu be, ndyoke ndage obubonero bwange buno wakati waabwe:\n2 era olyoke obuulire mu matu g'omwana wo ne mu g'omwana w'omwana wo, bye nkoze ku Misiri, n'obubonero bwange bwe nkoze wakati waabwe; mulyoke mumanye nga nze Mukama.\n3 Musa ne Alooni ne bayingira eri Falaawo, ne bamugamba nti Bw'atyo bw'ayogera Mukama Katonda w'Abaebbulaniya nti Olituusa wa okugaana okwetoowaza mu maaso gange? Leka abantu bange, bampeereze.\n4 Naye, bw'onoogaana okubaleka abantu bange, laba, jjo ndireeta enzige mu nsalo yo:\n5 zirisaanikira kungulu ku nsi, ensi ereme okulabika: zirirya ebisigadde ebyawonawo, omuzira bye gwabalekera, ne zirya buli muti ogubamerera mu nsuku:\n6 era ennyumba zo zirijjula, n'ennyumba z'abaddu bo bonna n'ennyumba z'Abamisiri bonna: nga bakitaawo bwe bataalaba newakubadde bakitaabwe ba kitaawo, okuva lwe baabeerawo ku nsi okutuusa leero. N'akyuka, n'ava eri Falaawo.\n7 Abaddu ba Falaawo ne bamugamba nti Alituusa wa ono okutubeerera omutego? Leka abantu, baweereze Mukama Katonda waabwe: tonnamanya nga Misiri efudde?\n8 Ne bazzibwa Musa ne Alooni eri Falaawo: n'abagamba nti Mugende, muweereze Mukama Katonda wammwe: naye b'ani abaligenda?\n9 Musa n'ayogera nti Tuligenda n'abaana baffe abato era n'abakadde baffe, n'abaana baffe ab'obulenzi era n'abaana baffe ab'obuwala, n'endiga zaffe era n'ente zaffe bwe tuligenda; kubanga obubi buli mu maaso gammwe kubanga kitugwanidde ffe okukolera Mukama embaga.\n10 N'abagamba nti Mukama abe nammwe nga bwe ndibaleka mmwe n'abaana bammwe abawere: mulabe;\n11 Nedda mmwe abasajja abakulu mugende kaakano, mumuweereze Mukama; kubanga ekyo kye mwagala. Ne bagobebwa mu maaso ga Falaawo.\n12 Mukama n'agamba Musa nti Golola omukono gwo ku nsi ey'e Misiri wabe enzige, zirinnye ku nsi ey'e Misiri, zirye buli muddo ogw'ensi, byonna byonna omuzira bye gwalekawo.\n13 Musa n'agolola omuggo gwe ku nsi ey'e Misiri, Mukama n'aleeta embuyaga ku nsi ezaava ebuvanjuba ku lunaku luli obudde okuziba n'okukya; bwe bwakya enkya, embuyaga ezaava ebuvanjuba ne zireeta enzige.\n14 Enzige ne zirinnya ku nsi yonna ey'e Misiri, ne zigwa mu nsalo zonna ez'e Misiri: zaali nzibu nnyo; edda n'edda tewabanga nzige nga ezo, newakubadde ennyuma waazo tewalibeera nga ezo.\n15 Kubanga zaasaanikira kungulu ku nsi yonna, ensi n'efuusibwa ekizikiza; ne zirya buli muddo gwonna ogw'ensi n'ebibala byonna eby'emiti, omuzira bye gwalekawo: ne watasigala kintu kibisi, newakubadde omuti newakubadde omuddo ogw'omu nsuku, mu nsi yonna ey'e Misiri.\n16 Falaawo n'alyoka ayita mangu Musa ne Alooni; n'ayogera nti Nnyonoonye Mukama Katonda wammwe, nammwe.\n17 Kale kaakano nkwegayiridde, munsonyiwe okwonoona kwange omulundi guno gwokka, mumusabe Mukama Katonda wammwe, anziyeko olumbe luno lwokka.\n18 N'ava eri Falaawo, n'asaba Mukama.\n19 Mukama n'aleeta embuyaga ez'amaanyi ennyo ezaava ebugwanjuba, ne zitwala enzige ne zizisuula mu Nnyanja Emmyufu; tewaasigala nzige n'emu mu nsalo yonna ey'e Misiri.\n20 Naye Mukama n'akakanyaza omutima gwa Falaawo, n'ataleka abaana ba Isiraeri.\n21 Mukama n'agamba Musa nti Golola omukono gwo eri eggulu, ekizikiza kibeere ku nsi ey'e Misiri, ekizikiza ekiwulikika.\n22 Musa n'agolola omukono gwe eri eggulu; ekizikiza ekikutte ne kiba mu nsi yonna ey'e Misiri ennaku ssatu;\n23 tebaalabagana, newakubadde omuntu yenna teyagolokoka mu kifo kye ennaku ssatu: naye abaana ba Isiraeri bonna baalina omusana mu nju zaabwe.\n24 Falaawo n'ayita Musa n'ayogera nti Mugende muweereze Mukama; endiga zammwe n'ente zammwe ze zibazisigala zokka: abaana abawere nabo bagende nammwe.\n25 Musa n'ayogera nti Kikugwanidde nate okutuwa mu mikono gyaffe saddaaka n'ebiweebwayo ebyokebwa, tuweeyo saddaaka eri Mukama Katonda waffe.\n26 Era n'amagana gaffe galigenda naffe; tewalisigala kinuulo n'ekimu; kubanga kitugwanidde okuzitwalako, tuweereze Mukama, Katonda waffe; era tetumanyi bye tulimuweerezesa Mukama, okutuusa lwe tulituuka eyo.\n27 Naye Mukama n'akakanyaza omutima gwa Falaawo, n'atayagala kubaleka.\n28 Falaawo n'amugamba nti Vaawo wendi, weekuume, oleme okulaba amaaso gange nate; kubanga ku lunaku lw'olirabiramu amaaso gange, olifa.\n29 Musa n'ayogera nti Oyogedde bulungi; siriraba nate maaso go.


Bukedde Online - Ebintu 10 byâ€™olina okukola onyumirwe olwâ€™abaagalana\nEbintu 10 byâ€™olina okukola onyumirwe olwâ€™abaagalana\nEngeri yâ€™okusaasaanyamu ssente ku Valent...\nAdded 12th February 2010\nOkwewala okutuuka mu mbeera eno, waliwo ebintu ebiwerako ebisaanye okwekkaanyizibwa olunaku lubagendere bulungi.\nlLonda omuntu gwâ€™ogenda okumala naye olunaku. Bwâ€™oba nâ€™abaagalwa abawerako, kirungi olondeko omu gwâ€™oba omala naye olunaku. Togezaako kubakwataganya bonna kuba kijja kukum\nlLonda omuntu gwâ€™ogenda okumala naye olunaku. Bwâ€™oba nâ€™abaagalwa abawerako, kirungi olondeko omu gwâ€™oba omala naye olunaku. Togezaako kubakwataganya bonna kuba kijja kukumalira ebiseera ate era tojja kunyumirwa.\nlBwâ€™oba tolina muntu gwâ€™oyagala bya laavu, oyinza okusalawo olunaku okulumala ne mukwano gwo oba owoluganda. Kyâ€™olina okumanya nti olunaku luno lwa kulaga mukwano omuntu yenna gwâ€™ofaako era gwâ€™olowoozaako. Tokitwala nti olwâ€™obutabeera na mwagala tolina kukuza lunaku luno.\nl Ekirala bwâ€™oba tolina mwagalwa gwe weekakasa si kirungi kulowooza nti waliwo anaakulowoozaako. Singa onootandika okulowooleza mu balala ojja kunyiiga kuba kyangu obutabaako na muntu akulowoozaako ku lunaku luno. Ali mu mbeera eno kola pulaani nga bukyali olabe bwâ€™onoomalamu olunaku luno.\nl Bwâ€™oba nâ€™omwagalwa wo tewali nsonga lwaki tomugulira kirabo ku lunaku nga luno. Ekirabo kyâ€™omuwa tekirina kuba kya bbeeyi, wabula kibeere nâ€™amakulu. Valentayini emanyiddwa ngâ€™olunaku lwe batonerako ebimuli. Ggwe salawo obe wa njawulo, munno omuyiiyize akalabo akâ€™enjawulo ate nga kalungi.\nÂ lWeewale okusaasaanya ssente ennyingi ku lunaku luno. Bwâ€™oba nga munno omwagala era nga naye akimanyi tewali kikusuula mu mabanja olwâ€™olunaku olumu. Mukolere ekyo ekigwa mu ssente eziriwo ajja kukutegeera. Ekirala bwâ€™oba oli nâ€™omuntu gwâ€™okyakwana weewale okumusaasaanyizaako ssente ennyingi, kuba ayinza okugaana okukuganza ate nâ€™omulaba ngâ€™omuyaaye.\nlFuba okulaba ngâ€™olina omuntu gwâ€™osanyusa ku lunaku luno. Teweekwasa nti lunaku lwa Bazungu nti oba lwa kwonoonerako ssente. Jjukira nti okulaga omukwano kikulu mu bulamu bwâ€™omuntu. Bwâ€™obaako ne gwâ€™osanyusa naawe muli oyongera okusanyuka.\nlKola entegeka nga bukyali. Tolinda ku Ssande ku makya nâ€™olyoka otandika okubuuza munno ekifo gyâ€™ayagala mucakalire ku lunaku olwo. Kirungi otegeke kati, we bukeerera omutegezeeko butegeeza. Kino kijja kwongera okumulaga nti omwagala era omufaako.\nlWeewale okulya ngâ€™asiibula ensi. Wadde olunaku lwa kulya , kunywa na kusanyuka naye lya ekisaanidde. Ne bwâ€™oba olina omuntu akututte okukucakazaamu, tomulaga nti owoomerwa nnyo emmere ngâ€™osaba buli kyakulya ekikusala mu maaso. Lya ekisaanidde era kikulu nâ€™okubalirira oyo akututte okukuwaamu.\nKino kyâ€™ekimu nâ€™omwenge. Bwâ€™oba onywaako, fuba okulaba nga totamiira kutuuka kugangayira, munno ojja kumubuzaako emirembe.\nlSengejja mwebyo byâ€™oyogera nga muli mwembi. Emirundi mingi abaagalana ababa bagenze okusanyuka ate badda mu kuyomba na kulwana. Entabwe esinga kuva ku mboozi ze banyumya omu nâ€™anyiiga olwo ne batandika okuyomba. Fuba okulaba nga weefuga mu mbeera zonna olunaku luleme kukusala. Fuba okuba nga buli kyâ€™okola ekigendererwa kya kusanyusa munno gwâ€™oli naye.\nlMunno bwâ€™aba akuwadde kitono totandika kumulangira naddala nga muli mu bantu. Manya nti ekirabo ne bwe kiba kitono kisigala kirabo, era amakulu gaakyo kulaga muntu nti omulowoozaako era omwagala.\nl Fuba okulaba ngâ€™oggyawo ebikweraliikiriza byonna ku lunaku luno. Tekiwa makulu okusalawo okulwanagana nâ€™okuyomba ku lunaku nga luno. Kubanga lunaku lwa kujaguza olwa laavu.\nLEERO MU BYAFAAYO: November 28,1961\nGwe balumirizza obulogo bamukomeredde emisumaali mu ngalo okwesasuza\nObutiko butangira kookolo\nBigirimaana alumirizza Mbabazi okulemesa okugoba Kazinda\nAbakugu badduka mu NARO lwa musaala\nYinsuwa y'obulamu tejja kutuyamba


Abasumba/Ababuulizi abakazi? Kki Bayibuli kyeyogera ku Bakazi abali mu buwereza?\nNdowooza tewali mulamwa gukubibwako birowoozo mu Kanisa nga ogw'abakazi okuwereza nga abasumba oba ababulizi. Olw'ensonga eyo, si kirungi kutunira nsonga mu ngeri y'olwookaano wakati w’abasajja n'abakazi. Waliwo abasajja abakkiriza nti abakazi tebalina kuwereza nga basumba kubanga Bayibuli yabatekako olukugiro, era waliwo abasajja abakkiriza nti abakazi basobola okuwereza nga abasumba era nti tewali kibalemesa kuwereza. Eno si nsonga ya kusajjalaata oba kubalemesa. Nsonga ekwatagana ku nzivunula ya Bayibuli.\nEkigambo kya Katonda kigamba, "Omukazi ayigenga mu bukkakkamu mu kugonda kwonna. Naye omukazi mmugaanyi okuyigirizanga, newakubadde okufuganga omusajja, naye okubeeranga mu bukkakkamu"(1 Timoseewo 2:11-12).Mu kanisa, Katonda agaba obuvunanyizibwa obwejawulo eri abasajja na bakazi. Eno nsonga eva ku ngeri omuntu gyeyatondebwa n'engeri ekibi gy'ekyayingira mu nsi (1 Timoseewo 2:13-14) Katonda okuyita mu Mutume Pawulo, agaana abakazi okuwereza mu bifo eby'okusomesa oba/era okuba n'obuyinza obw'omwoyo eri abasajja. Kino kikugira abakazi okusumba abasajja, era nga kitwaaliramu okubabulira oba okuyimirira okubasomesa mu lujjudde oba okubakulembera mu mwoyo.\nWaliwo okugaanibwa kungi ku nsonga y'abakazi okuwereza ng'abasumba. Esinga okwatikirira y'ensonga nti mu kyaasa ekyasooka, abakazi bali tebasooma. Wabula 1 Timoseewo 2:11-14, telina weraga nsonga yabutasoma oba abasajja okuba nga bo baasoma. Singa okusoma kyali kisanyizo okusobola okuwereza, abayigirizwa ba Yesu abasinga bali tebasaana. Ensonga endala eyogerwako eri nti, Pawulo yagaana abakazi Abaefeeso boka okusomesa abasajja (1 Timoseewo kyawandiikirwa eri Timoseewo, omusumba we Kanisa ya Efeeso.) Efeeso yali emanyikiddwa olwa yekaalu za Atemisi era abakazi balina obuyinza bwamanyi mu yekaalu ezo ez’okusinza ebifaananyi—n'olwekyo endowooza yabwe egamba nti, Pawulo yali agaana abakazi okulemebera nga bwebakulemebera mu mikolo egy'okusinza ebifaananyi ebyali mu Efeeso, era nti ekanisa erina okuba eyenjawulo. Wabula ekitabo kya 1 Timoseewo tekirina wekyogerera ku Atemisi, era tewali wantu wonna Pawulo wayogerera ku nkola yabasinza Atemisi okuba nga yemu ku nsonga lwaki yagaana abakazi okuwereza nga abasumba. 1 Timoseewo 2:11-12.\nEnsonga endala eyogerwako eri nti, Pawulo ayogera ku bakazi na abasajja abafumbo, si buli mukazi na musajja yenna. Mu luyonaani, ekigambo "omukazi" era "Omusajja" mu 1 Timoseewo 2 kiyiinza okutegeza Omukazi oba omusajja omufumbo; wabula, amakulu agasokerwako ag'ebigambo ebyo gasukkuluma ku Bafumbo. Era okusingawo ekigambo ky'ekimu mu luyoonani kikozesebwa mu nyiriri 8–10. Abasajja abafumbo bokka be balina okuyimusa emikono emitukuvu awatali busungu na mkapa? Abakazi abafumbo bokka bebalina okweyongera mu byambalo ebisaana, nokukola ebikolwa ebirungi, n'okusinza Katonda (9-10)? Nedda. Enyiriri 8-10 zogera eri abasajja n'abakazi bonna, si Bafumbo bokka. Tewali mu kyawandiikibwa kino kitegeza bafumbo mu nyiriri 11-14.\nEnsonga endala eyekwasa ku kuvunula eri ku Bakazi abalina ebifo by'obuyinza mu Bayibuli okusingira ddala Miriya, Debora, Kuluda mu ndagaano enkadde. Kituufu nti abakyala balondebwa katonda okumuwereza mu ngeri eyenjawulo era bali kyakulabirako eky'okukkiriza, amanyi, era eky'obukulembeze. Wabula, obuyinza bwabakyala mu ndagaano enkadde tebukwatagana na nsonga ya bakyala kubeera basumba mu Kanisa. Endagaano empya eyanjula enkola empya ey'abantu ba Katonda—ey'ekanisa., omubiri gwa Kristu—era enkola eno erimu obuyinza nga bulina kukola mu bwakanisa, so si nsi ya Yisirayiri. Enjogera yemu eyogerwa ku Pulisikira ne Foyibe mu ndagaano empya. Erinnya Pulisikira lisooka ely'omwami we Akula okwogerwako kubanga alabika yali amayikiddwa mu buwereza okusinga Bbawe. Ddala Pulisikira ne Akula basomesa Apolo enjiri ya Yesu? Yye, "bamutwala gye bali, ne bongera okumutegeereza ddala ekkubo lya Katonda "(Ebikolwa 18:26). Ddala Bayibuli egamba Pulisikira yasumba ekanisa oba yasomesa mu lujjude oba yafuuka omukulemebze w'omwoyo w'ekanisa y'abakkiriza? Nedda. Okusinzira nga bwetumanyi Pulisikira teyetaba mu kuwereza mu ngeri ekontana ne 1 Timoseewo 2:11-14.\nMu Abaruumi 6:1, Foyibe ayitibwa omudinkoni (Oba omuwereza ) mu Kanisa era Pawulo amwogerako ebirungi bingi . Wabula Foyibe talina wayogerwako Pawulo okuba Omusumba oba omusomesa mu Kanisa erimu abasajja. "Alina kuba ng'asobola okusomesa" kisanyizo kya bakadde wabula si Badinkoni (1 Timoseewo 3:1-13; Tito 1:6-9).\nEmpandiika ya 1 Timoseewo 2:11-14 eraga bulungi esonga lwaki abakazi tebalina kuba basumba. Olunyiriri olwe 13 lutandika lugamba, "kubanga" okuwa ensonga lwaki abakyala tebalina kuba na buyinza eri basajja mu 11-12. Lwaki abakyala tebalina kubeera na buyinza eri basajja? "Kubanga Adamu ye yasooka okutondebwa, oluvannyuma Kaawa; era Adamu si ye yalimbibwa, naye omukazi oli ye yalimbibwa n'aba mu kwonoona:"(13-14) Katonda yasoka kutonda Adamu nalyoka Atonda Kaawa okubera omuyambi wa Adamu. Ensengeka y'okutonda erina kyetegeza eri enkola y'ebintu mu Famile ne mu Kanisa.\nOkuba nti Kaawa ye yalimbibwa, nayo ewebwa mu 1 Timoseewo 2:14 nga ensonga lwaki Abakyala tebalina kuwerezanga Basumba era lwaki tebalina kuba na buyinza bwa mwoyo eri basajja. Kino tekitegeza nti abakazi banguwa okulimbibwa okusinga abasajja. Singa abakazi bona banguwa okulimbibwa lwaki bakkirizibwa okusomesa abaana (abangu okulimbibwa) na bakazi abalala (era nga nabo bangu okulimbibwa)? Ekyawandiikibwa kigamba nti Abakazi tebakkirizibwa kusomesa Basajja oba kuba na buyinza eri basajja. Kubanga Kaawa yeyalimbibwa. Katonda alonze okuwa abasajja obuvunanyizibwa obusoka obw'okusomesa mu Kanisa.\nAbakazi bangi basukuluma mu birabo eby'okwaniiriza abagenyi, okusomesa, okubulira enjiri. Obuwereza bungi mu Kanisa bwesigamye ku bakazi. Abakyala mu Kanisa tebaganiibwa kukulembera kusaba oba okubuulira (1 Abakolinso 11:5), wabula okuba n’obuyinza obw’omwoyo obusomesa abasajja. Bayibuli terina wegaana kukozesa ebirabo by'omwoyo omutukuvu (1 Abakolinso 12). Abakazi wamu n'abasajja bayitibwa okuwereza eri abalala era okwolesa ebibala by'omwoyo mutukuvu.( Abagalatiya 5:22-23), era n'okubulira enjiri eri abaabula( Matayo 28: 18-20; Ebikolwa 1:8; 1 Petero 3;15).\nKatonda yateketeka nti abasajja bokka bebalina okuwereza mu bifo eby'okusomesa mu buyinza obwoyo mu Kanisa. Kino tekiri bwekityo kubanga abasajja basomesa balungi okusinga abakazi oba nti abakazi bali wansi era amagezi gabwe matono (era nga tekyiri bwekityo). Yengeri Katonda gyeyetekatekamu ekanisaye okutambuzibwamu era okukola. Abasajja balina okubeera eky’okulabirako mu bukulembeze—okuyita mu bulamu bwabwe era n'ebigambo byabwe. Abakazi batwala obuvunanyizibwa obutali bwa buyinza. Abakazi bawebwa eky'okusomesa bakazi banabwe (Tito 2:3-5). Bayibuli tegaana Bakazi kusomesa baana. Omulimu gwoka gwebatalina kukola gwe gw'okusomesa oba okuba n'obuyinza obw'omwoyo eri abasajja. Kino tekitegza nti abakazi tebalina nnyo mugaso, wabula kibawa okuteeka essira kubyo Katonda byeyatekateka bakole era mweyabaweera ebirabo eby'omwoyo.


Bukedde Online - Baddereeva ffe tusobola ttenda eyo\nBaddereeva ffe tusobola ttenda eyo\nAtiisizza okugoba abamagombolola\nBaddereeva e Kangulumira basaba ttenda ya...\nNoah Muzawula: Pulezidenti yatuwa amagezi nti buli omu alina okulembekera wâ€™akolera era ffe baddereeva ffe tusaanye okuddukanya ttenda yâ€™okwesoloozaamu ssente tetujja kukkiriza balala kutwala ttenda.\nIbrahim Muwonge: Abantu be baagala okuwa ttenda ssi baddereeva era bagenda kutuggyamu bugg\nIbrahim Muwonge: Abantu be baagala okuwa ttenda ssi baddereeva era bagenda kutuggyamu buggya ssente ssinga ttenda eno bagituwa tujja kusobola okwesolozaamu emisolo tusasule eggombolola ate tutereke nâ€™ezaffe eza â€˜welfareâ€™.\nHajji Yahaya Kamulegeya: Olukiiko lwâ€™eggombolola bwe lunaagaana okuwa ffe baddereeva ttenda eno tetujja kuddamu kusasula ssente za lisiiti wadde endala zonna ze batuggyako buli lwe tutikka takisi.\nRonald Ngobi, asolooza lisiiti ezâ€™okutikka takisi: Baddereeva basasula ssente ezâ€™okutikka 3,000/- ku siteegi yâ€™e Jinja 4,500/-, ku siteegi ye Kampala ne Kayunga ne basasula 3,000/- kye babadde bagondera naye okuva lwe baawulidde nti ttenda yagabiddwa eri abantu abalala, beekyaye.\nVenancio Ssenoga: Tetulina paaka ya nkalakkalira e Kangulumira era tutikkira ku siteegi ezâ€™enjawulo kyokka nga tusasula eza lisiiti ezigenda ku lukiiko lwâ€™ekibuga Kangulumira nsaba batufunire paaka.\nBruhan Maruje, avunaanyizibwa ku mpisa ku kakiiko akafuga baddereeva: Ttenda bwâ€™etaweebwe ffe baddereeva, tetujja kusasula ssente za lisiiti wadde endala zonna ezituggyibwako buli lunaku.\nSiraje Wavamwino wa byamawulire mu kibiina: Pulezidenti lwe yakyala e Kangulumira mu kkampeyini yatugamba buli omu okukolera mu mulimu gwe naffe twamutegeeza nti twagala ttenda yaffe bagitukwase tugyeddukanyize.\nAba Multiplex batabuse lwa musaala


Bukedde Online - Kitegeeza ki eri kabineti baminisita 15 okugwa\nKitegeeza ki eri kabineti baminisita 15 okugwa\nAb'e Kkanisa ya Shincheonji bagabye omusaa...\nBAMINISITA 15 okugwa mu kamyufu ka NRM kitegeeza ki eri kabineti, Gavumenti tekoze oba abalonzi baakangavvudde baminisita ng’abantu olw’obutakola?\nPolof. Mwambutsya Ndebesa omusomesa w'ebyobufuzi n'ebyafaayo e Makerere yagambye nti abamu ku baagudde kyavudde ku butawuliriza balonzi. N'awa ekyokulabirako kya Evelyn Anite (Koboko munisipaali) avunaanyizibwa ku bamusigansimbi eyawanguddwa Dr, Charles Ayume. Ono yakulembera ‘eby'okugikwatako' n'alaga nti abalonzi kye baali bamutumye ng'ate si bwe gwali.\nAgamba nti baminisita n'ababaka abaawa endowooza yaabwe kyokka ne bagisiba ku balonzi bonna baabakangavvudde mu kalulu. Yagasseeko Mary Karooro Okurut (Bushenyi) gattako eyaleeta ekiteeso kya Togikwatako, Raphael Magyezi owa Gavumenti Ez'ebitundu gwe yagambye nti yalabuse n'ateesimbawo.\nKyokka yagambye nti kino tekitegeeza nti Museveni naye agenda kuwangulwa kubanga alina enkizo ku baminisita. Ekirala ebintu ne bwe biba tebitambulidde Museveni bulungi alina ye Ndebesa ze yayise ensimbi ezimala z'ateeka mu kalulu gattako okukozesa ebitongole by'ebyokwerinda.\nMunnamateeka Erias Luyimbaazi Nalukoola agamba nti ekibiina kya NRM kyamaanyi wadde ng'obuganzi bukendeddeko. Agamba nti ekyawanguzza baminisita abamu butaba na budde bukolera bantu mu konsitityuwense.\nN'awa ekyokulabirako kya Okello Oryem Minisita w'eggwanga ow'ensonga z'ebweru amala obudde obusinga ebweru n'ataweereza bantu b'e Kitgum wadde ng'eggwanga aliweereza.\nHarold Kaija amyuka Ssabawandiisi wa FDC, agamba nti pulezidenti okulonda baminisita ng'abaggya mu babaka ba Palamenti kibanafuya. Kubanga baminisita abateesa mu palamenti boogera nsonga za minisitule zaabwe mu kifo ky'ensonga z'ebitundu bye bakiikirira.\nCol. Shaban Bantariza amyuka omwogezi w'ekitongole kya Gavumenti eky'ebyamawulire yagambye nti baminisita okuwangulwa tekirina kakwate ku kulonda kwa pulezidenti kuba baabasudde ku lwabwe.\nAbantu bakimanyi bulungi nti Pulezidenti ne baminisita buli omu alina obuvunanyizibwa bwanjawulo.\nYagambye nti emu ku nsonga eyasudde baminisita kwe kubeera ng'ebiseera ebisinga tebabeera mu konsitityuwensi. Kino kibalemesa okulondoola enteekateeka za Gavumenti ez'okuggya abantu mu bwavu.\nAbamu ku baawanguddwa ye Benny Namugwanya (mukazi/Mubende) era minisita omubeezi avunanyizibwa ku nsonga za Kampala, Evelyn Anite (Koboko munisipaali) avunanyizibwa ku bamusigansimbi, Henry Okello Oryem (Chua East) minisita omubeezi ow'ensonga z'ebweru.\nMary Karooro Okurut (mukazi/Bushenyi) owa guno na guli, John Byabagambi (Ibanda South) ow'ensonga za Karamoja, Mwesigwa Rukutana (Rushenyi) omubeezi ow'ekikula ky'abantu, Elioda Tumwesigye (Sheema munisipaali), Agnes Akiror (Kapir) ow'ensonga za Teso.\nAdolf Mwesige (BuLwakubiri nyangabu) omubeezi ow'ebyokwerinda, Isaac Musumba (Buzaaya) omubeezi ow'enkulaakulana y'ebibuga, Moses Kizige (Bugabula North) omubeezi owa Karamoja, Joy Kafura Kabatsi (Lwemiyaga) omubeezi ow'ebyenguudo ne Christopher Kibanzanga (Bughendera) omubeezi ow'ebyobulimi.


Bukedde Online - Maureen Nantume bamukubyeko embooko y'omukazi n'awunga!\nMaureen Nantume bamukubyeko embooko y'omukazi n'awunga!\nAsse muganzi we n’amuziika\nEngeri Flying squad gyeyakozesezza Camera...\nMuganza, mukyala we Natukwasa (wakati) ne metulooni we ku mukolo gw’okwanjula.\nEMYAKA esatu egiyise, Charity Kiggundu yeegayirira omuyimbi Maureen Nantume amulekere bba gwe yali agenda okwanjula wabula Nantume teyamuwuliriza. Kati Nantume naye alaajanira mukazi munne, Claire Daaki Natukwasa aleme kumutwalira musajja kyokka era naye tawuliriziddwa era bba baamututte dda!\nYali April wa 2015 Maureen Nantume n’ayanjula Ronnie Muganza mu bakadde be e Mityana. Ku Lwomukaaga oluwedde, Nantume yakiguddeko bwe yategedde nti Muganza eyabadde yamutegeezezza eggulo limu nti alina by’agenda okukola e Mbarara, ekituufu yabadde agenze kwanjulwa muggya we.\nNantume yasoose kukkiriza bya Muganza naye bwe yalabye ekifaananyi nga Muganza ali n’omukazi babulidde mu mikolo gy’okwanjula, yakakasizza nti ddala abasajja basajjalaata era bazibu. Nantume ne Muganza balina omwana omu ow’emyaka esatu era yagenda okwanjula Muganza ng’ali lubuto lukulu.\nOkwanjula kwaliko obukuumi obw’amaanyi olwa Charity eyali amaliridde okutabula omukolo oba bamusiba bamusibe. Natukwasa yayanjudde Muganza ku Lwomukaaga mu bazadde Omw. n’Omuky. Steven Daaki ab’e Mbarara -Kashari gye yatutte ente 14 ezaamusalirwa n’ebirabo ebirala bingi.\nNe ku mukolo gwa Maureen era Muganza yatwala ebirabo bingi. Natukwasa ne Muganza baludde nga baagalana era balina n’omwana omulenzi ow’emyaka ena. Ensonda zigamba nti Natukwasa yasirika nga Muganza agenda okwanjula Nantume nga bamusuubizza nti naye ajja kwanjulwa. Era yasigala waka ng’emikolo agiraba ku ttivvi.\nKyokka waliwo olugambo olwasooka okuyita nti Muganza eyali yaakanjulwa Nantume ate alina omuwala omulala eyali amwanjulidde e Rwanda era ekyo katono kitabule Natukwasa kubanga ye yalina okuddako.\nOluvannyuma kyakakasibwa nga tekyali kituufu n’aguma. Natukwasa ne Muganza babeera Nansana ate Nantume abeera Kitende ku lw’e Ntebe. Muganza ebisanja abigaba kyokka waliwo abagamba nti tabigaba kyenkanyi nga mu maka agamu alwawo okugendayo okuggyako okulabikira mu bubaga bw’amazaalibwa g’omwana waabwe.\nEbya Muganza obutamuwa budde bumala, Nantume azze abiwakanya kyokka ku bya Muganza okwanjulwa Natukwasa yasabye aleme kubyogerako.\nEby’obutamuwa budde byasiriikiriramu Muganza bwe yalabikako ne Nantume mu April wa 2018 mu kwanjula kwa Catherine Kusasira e Luweero naye ate ekyo nakyo kyayisa bubi Natukwasa eyali yakkaanya ne Muganza okwanjulwa Nantume wabula ng’ajja kusigala abeera ne Natukwasa ng’omukazi omukulu eyasooka Nantume mu kintu. Abako baasitudde Lwakutaano ne basula e Mbarara ekyabayambye okukeera e Kashari.


Bukedde Online - Omukazi yadduka n’olubuto\nOmukazi yadduka n’olubuto\nSsente zitabudde aba Kigolooba\nNZE Siraje Isabirye, mbeera Bweyogerere Kakajjo era ndi musuubuzi wa birime mu katale e Nakawa.\nNafuna omukyala omusawo okuva e Busia ne mmuwasa era ne twesuubiza okwekulaakulanya n’okubeera ffembi ebbanga lyonna wadde nga twali tetukoze mikolo mitongole gyonna.\nOmukyala nnamala naye omwaka gumu n’afuna olubuto era lwali lwakaweza emyezi musanvu n’atabuka n’atandika okunnyombesanga buli bwe naddanga awaka. Lumu nagenda mu katale okukola kyokka kyambuukako bwe naddayo olweggulo ng’ennyumba yonna nkalu.\nBaliraanwa ne bahhamba nti yaleeta emmotoka n’asiba ebintu. Okuva olwo siddangamu kumulabako kuba simanyi gye yaddukira. Yankubirako omulundi gumu ng’asaba obuyambi era n’antegeeza nti yazaala mwanamulenzi.\nNnamuweereza emitwalo etaano ku ssimu gye yankubirako kyokka bwe nnaddamu okugikubako nga teriiko n’okutuusa kati. Ekisinga okunnuma nti tewaaliwo nsonga ya maanyi wabula yatabuka lumu n’atandika okugamba nti simwagala kyokka nga buli kimu kyali kitambula bulungi. Nasooka ne ndowooza nti lubuto lwe lumutawaanya era nga mmanyi nti anaatereera ng’amaze okuzaala.\nEkisinga okunnuma kwe kuba nti omwana wange simulabangako kyokka omutima gunnuma. Waliwo oluusi lwe ndowooza okufuna omukazi omulala kyokka olulala ne hhamba oba nnindeko nga nsuubira nti anaakomawo. Kye ntya kwe kufuna omukazi omulala ate oli n’akomawo.


Eyalamula ogwa Onduparaka awereddwa okutuusa June-2022\nEyalamula ogwa Onduparaka awereddwa okutuusa June-2022 – Radio Simba – Ennene\nYou are at:Home » Football » Eyalamula ogwa Onduparaka awereddwa okutuusa June-2022\nEkibiina ekitwala omupiira ogw’ebigere mu Ggwanga ekya Federation of Uganda Football Associations (FUFA) kivuddeyo nekifulumya alipoota oluvannyuma lwokwekeneenya akatambi akakwatibwa mu mupiira gwa Uganda Premier League 2021/22 ogwali wakati wa Onduparaka FC ng’eyambalagana ne KCCA FC nga 27-Dec-2021 ku Green Light Stadium.\nAkatambi kano kaweerezeddwa mu Referees Technical Panel nebekkaanya okusalawo okwakolebwa Centre referee Ronald Madanda.\nReferees Technical & Development Panel ng’etuulako; Katabira David, Adipo Catherine me Shaban Mohammad Ndawula, bano bakizudde nti penati eyaweebwa Onduparaka mu ddakiika eya 45 yali terina kugabibwa kuba omupiira gwakuba ku lubuto lw’omusambi wa KCCA FC, Referee yali ayimiridde bubi n’ensoma ye ey’omuzannyo guno yali mbi.\nPenati gyeyawa KCCA FC mu ddakiika 90+ 7 yaliyo kuba omusambi wa Onduparaka yakwata era nasika omusambi wa KCCA FC mu 18-yard box wadde nga yegaana.\nWabula Referee yali ayimiridde bubi nga n’omuzannyo yagusoma bubi nga kwotadde n’okutambula obubi. Ono yali wala nnyo yagenda okutuuka ng’omusambi wa KCCA FC ali ku ttaka.\nMadanda nga Centre Referee yakirizza okugaba Penati enkyaamu eri ONDUPARAKA FOOTBALL CLUB ate ye 1st Assistant Referee Kalule Michael nategeeza nti teyalina mukono mukugaba penati ya Onduparaka kuba singa yali ye teyandigiwadde. Ono yayongeddeko nti yeyategeeza Centre Referee ku penati eyeddakiika 90+ 7 eya KCCA FC.\nAkakiiko kakizudde nti Centre Referee Madanda Ronald yalemererwa okugoberera n’okukozesa amateeka ga FIFA mu mupiira nti era omupiira guno teyagulamulira ku mutendera gwa Referee ali ku mutendala gwa FIFA nti era byayasalawo byalina okusalawo okwamaanyi ku biki ebyali birina okuva mu mupiira guno.\nMadanda yayimiriziddwa obutaddamu kukomonta firimbi ku mutendera gwonna ogw’omupiira okutuusa nga 30-June-2022 embagirawo.\nEnsonga ye yasindikiddwa mu kakiiko akanoonyereza aka Ethics Committee okuzuula oba nga okusalawo kweyakola mu mupiira guno kwali kugenderere okuvaamu byayagala oba nga yakikola mu butanwa.


Bukedde Online - Olutalo lwa Muhangi ne Mansoor Young luzzeemu\nOlutalo lwa Muhangi ne Mansoor Young luzzeemu\nMuseveni akungubagidde George Bush\nPoliisi enoonya omubaka Kakooza annyonnyole...\nAdded 2nd December 2018\nCharles Muhangi kkooti gweyawa obuyinza ku bizimbe okuli Qualicel ne Nabukeera\nOMUGAGGA Charles Muhangi alabudde okusiba mugagga munne Mansoor Yanga lwa kugezaako kugaana basuubuzi be abakolera ku kizimbe kya Bazannya n'Engo(ekyali Nabukeera) okumusasula ssente z'obupangisa.\nMuhangi okuyisa okulabula kuno kidiridde Yanga okuwandiikira abasuubuzi b'oku kizimbe kino obubaluwa obumanyidwa nga "kiro kitwala omunaku" ng’abalabula obutagezaako kusasula Muhangi ssente z’obupangisa wamu n’okwewandiisa mu kizimbe kye ekintu ekyatabudde Muhangi n'amulabula okumusiba ssinga anadamu okukikola.\n“Ngenda kulondoola Yanga musibe singa anaddamu okuwandiikira abasuubuzi bange obubaluwa bwa kiro kitwala omunaku kubanga tekirinaano buvunanyizibwa essaawa eno,bwatyo Muhangi bwe yategeezeza ng’ali mu offiisi ye eri ku luguudo Namirembe.\nWabula Yanga bwe yatuukiridwa kunsonga eno yakiriza nga bwe yawandiise obubaluwa buno ng’agezaako okutaasa abasuubuzi baleme kubbibwa Muhangi gw'agamba nti talina biwandiiko biraga bwannanyini bwa kizimbe ekyo.\nOlutalo lw’abagagga bano(Muhangi Drake Lubega ne Yanga) lwatandise ku ntandikwa ya November nga 5,Muhangi bwe yawambye ettaka lya Qualicel Bus Terminal okutudde ebizimbye okuli ekya Qualicel(ekya Lubega) ne Nabukeera (ekya Yanga) oluvannyuma lwokuteeka mu nkola ekiragiro kya kooti enkulu(supreme court) kye yamuwa mu 2017 ng’emulagira okweddiza ekifo kino.\nEra wano we wavude olutalo olufuuse nnamulanda wakati w’abagagga bano mu kibuga wakati.\nAbemmemba beekengedde Abekinyomo mu Bika\nEngonge egenda kuttunka ne Mpindi leero e Wankulukuku\nAba ttiimu ya Buddu babonerezeddwa\nOmugagga Charles Muhangi afudde!\nEntalo Muhangi z'alwanye\nAbakolera ku bizimbe baagala Museveni abataase


Obujulizi ku baatemudde Kirumira buubuno\nEYABADDEWO ng’abazigu batemula ASP Muhammad Kirumira attottoledde ab’ebyokwerinda byonna bye yalaba n’agamba nti bisobola okuyambako okukwata abatemu. Atenda obukugu n’obumalirivu bye baakozesezza nga bitiisa.\nOmusajja ono (amannya gasirikiddwa) yabadde mmita nga 10 okuva we baatemulidde Kirumira. Wano we bookera ebyuma (wolodingi) eby’enzigi n’amadirisa.\nYagambye nti, baabaddewo basatu ku kayumba ne munne n’omukuumi asula mu kayumba ako.\nAyongerako nti ku mabbali g’oluguudo waabaddewo emmotoka eyimiridde era baalabye n’omukyala ng’atambula agituukako n’agiyingira.\nAmataala gaabadde gaaka bulungi mu kitundu kyonna.\nEkyabakanze, omuwala yabadde yaakatuula mu mmotoka, pikipiki n’etuuka ng’eriko abasajja babiri.\nEyabadde avuga yabadde mu kkanzu enjeru ate nga gw’aweese ng’ali mu ki kabuuti ekiddugavu ng’asibye ne ku mutwe.\nYategeezezza nti, olwatuuse ku mmotoka eno, ne bayimiriza pikipiki eyalabise nga ya mulembe ddala ate nga mpya naye nga tekuli nnamba naye ng’eyagala okwefaanaanyirizaamu nga zino eza poliisi.\nPikipiki baagipaakinze emabega w’emmotoka era eyabadde mu kkanzu n’agenda butereevu mu maaso g’emmotoka ku boneti ne yeefuula agibikkula nga bw’akanika.\nMunne olwalabye oli ng’atandise okwefuula akanika n’atandika okusasira emmotoka amasasi nga yatandikidde ku mupiira ogw’emabega.\nEkyewuunyisa, yasembedde ku luggi lwa ddereeva n’ayongera okukuba amasasi munda nga munne ali mu maaso ku boneti yeefuula aliko by’akebera. Ono bwe yamalirizza.\nOw’ekkanzu yavudde ku boneti, n’ajja n’afunya ku kkanzu ye n’alinnya pikipiki n’assaamu ekisumuluzo, oli n’abuukira.\nBaavuze badda Busega kyokka baabadde basimbula ne wabaawo owa booda eyabadde ayita mu kkubo lye limu kyokka bano olwalabye amataala ga pikipiki endala ne basasira amasasi mu bbanga era ono eyabadde ajja bodaboda ye yagisudde awo n’aduma.\nOluvannyuma yakomyewo n’aggyawo pikipiki ng’abatemu bagenze era abamu baasoose kulowooza nti ono y’omu ku batemu.\nMu kavuvuhhano kano, waliwo aba bodaboda abalala abaagezezzaako okugoba pikipiki eno kyokka abatemu ne bongera okukuba amasasi mu bbanga ne beeyongerayo.\nOluvannyuma lw’akaseera, omusajja ono ne banne abaabadde ku kifo we bookera wolodingi bazze mpolampola okulingiza mu mmotoka eyabadde ekubiddwaamu amasasi era okwetegereza nga Afande Kirumira y’alimu n’omukazi gwe baalengedde alinnya.\nOkusinziira ku nnyinyonnyola y’omusajja ono eyalabye abatemu ne banne, kiraga nti Kirumira baamulondodde olwo ne bamanya emikolo kw’ali n’engeri gye yayambadde nabo ne bagezaako okwambala okumwefaanaanyiriza.\nKirumira yabadde ava mu kwanjula era yabadde mu kkanzu. Kyandiba nga nabo baasazeewo omu kwambala ekkanzu ne yeefuula akanika mmotoka kirowoozese abandibalengedde nga bamanyi Kirumira nti yennyini y’avuddemu akanika mmotoka ye kiggyewo okwekengera.\nEkirala, kyongera okulaga nti osanga n’emikolo gye yabaddeko, nabo baabaddeyo ne bategeera bulungi bw’agenda okutambula ne kye bayinza okukola.\nSSENTEBE AYOGEDDE KU BAVUBUKA ABAASISINKANYE MUSEVENI\nFred Luyimbazi Byansi ssentebe wa Bulenga A, obutemu mwe bwakoleddwa yategeezezza nti, abavubuka ababiri abaatwalibwa Pulezidenti Museveni ku Lwomukaaga ekiro nga Kirumira baakamutemula, baamunnyonnyola bye baalaba ku batemu bano bwe baakomyewo n’abasisinkana ne bamuyitiramu.\nYagambye nti olw’ensonga z’ebyokwerinda tasobola kwasanguza mannya gaabwe naye bwe baabatuusa mu maka g’obwapulezidenti e Ntebe, baabakozesa sitetimenti ku buli kye yalaba oluvannyuma ne babakomyawo.\nManeja w’ekifo ekiyitibwa Dannys, Kirumira w’abadde asuza mmotoka ye nga kino kyesuddeko mmita nga 40 okuva we baamuttira yagambye nti Kirumira abadde kasitoma we wa lulango naye ku luno yabadde tannatuukawo kusuzaawo mmotoka ye.\nMu ngeri y’emu abooluganda lwa Kirumira baakedde ku ddwaaliro e Mulago okukimayo engoye z’omugenzi okwali ekkanzu n’ekkooti tebaazifunye oluvannyuma lw’okusanga nga waggale.\nASP Kirumira yatemuddwa ku Lwomukaaga ku ssaawa nga ssatu ez’ekiro nga yakubiddwa amasasi 12.\nOmuwala gwe yabadde naye Resty Naalinnya Mbabazi naye baamuttiddewo nga ye baamukubye amasasi 50. Kirumira yaziikiddwa Mpambire mu Mpigi ku Ssande ate Resty Ainembabazi Naalinnya n’aziikibwa e Mpenja ku Mmande.


Bukedde Online - Mathiew Kanyamunyu kkooti ezzeemu okugaana okumweyimirira\nAbatabbuliiki basomedde abalamuzi edduwa e...\nKanyamunyu nga bamuggya mu kkooti.\nMATHEW Kanyamunyu, kkooti ezzeemu okumugaana okweyimirirwa omulundi ogwokusatu. Kanyamunyu n’abehhanda ze, baabadde basuubira nti ku mulundi guno omulamuzi Yasin Nyanzi agenda kukkiriza okweyimirirwa kyokka kyababuuseeko okulaba nga bamulinnyisa bbaasi bamuzzaayo mu kkomera e Luzira.\nMuganzi we Cynthia Munwangari bwe baali baasibwa yabaddewo okumugumya nga bamuzzaayo e Luzira naye nga bombi bawotofu. Kanyamunyu bwe baamuzzizza mu kaduukulu, abehhanda ze baamuletedde omusawo okumwekebejja n’okumuwa obujjanjjabi nga bagamba nti mulwadde, kyokka bwe yali asaba okweyimirirwa teyategeeza kkooti nti alina obulwadde obumutawaanya.\nMu nsala y’omulamuzi eyasomeddwa omuwandiisi wa kkooti Rwatooro Muhendo, Nyanzi yagambye nti bukyanga agoba okusaba kwe okwokubiri nga March 28, 2017 tewali nsonga mpya gyamuwadde kw’ayinza okwesigama okukkiriza okusaba kwe okw’omulundi ogwokusattu.\nKanyamunyu mu kusaba okwokusatu kwe yakola yategeeza nti ennaku ze yaakabeera ku limanda ng’omusango gwe teguwulirwa zeeyongera buli kaseera nga n’omujjuzo mu kkomera gunafuya obulamu bwe. Wano omulamuzi Nyanzi yagambye nti eky’ennaku z’abadde ku limanda okuba nga zeeyongera buli kaseera si nsonga kkooti gy’eyinza okwesigamako okumukkiriza ave mu kkomera .\nMu kusaba kwe okwokubiri Kanyamunyu yategeeza kkooti nti muntu wabuvunaanyzibwa era Ssemateeka amukkiriza okusaba okweyimirirwa kuba omusango gw’obutemu tegunnaba kumusinga. Nyanzi bwe yali awa ensala yakkiriza muganzi we Cynthia Munwangari ne muganda we Joseph Kanyamunyu okweyimirirwa kyokka Mathew Kanyamunyu n’amugaana ng’agamba nti ensonga z’awa nti muntu waabuvunaanibwa era Ssemateeka amukkiriza okweyimirirwa nnafu.\nNyanzi yamugambye nti waddembe okugenda mu maaso n’addamu okusaba okweyimirirwa naye ensonga bw’aba akyalina ze zimu okusaba kwe kulina kuweebwa mulamuzi mulala so si ye kuba tasobola kulya bigambo bye. Kanyamunyu avunaanibwa okutta Kenneth Akena bwe yamukuba essasi e Lugogo ng’amulanga kukalabula mmotoka ye. Kigambibwa nti Kanyamunyu yali ne muganzi we Munwangari mu mmotoka ng’atta Akena\nMbuulira essaza mw'ova nkubuulire omuzannyo gw'owagira\nAbakadde baswazizza abavubuka


Baibuli y'Oluganda - ENDAGAANO ENKADDE - 2 Ebyomumirembe 28\n2 Ebyomumirembe - Essuula 28\nAkazi yali yaakamaze emyaka amakumi abiri bwe yatanula okufuga, n'afugira emyaka kkumi na mukaaga mu Yerusaalemi, n'atakola ebyo ebyali mu maaso ga Mukama ebirungi nga Dawudi kitaawe:\n4 N'aweerangayo n'ayoterezanga obubaane ku bifo ebigulumivu ne ku nsozi ne wansi wa buli muti omubisi.\n5 Mukama Katonda we kyeyava amugabula mu mukono gwa kabaka w'e Busuuli; ne bamukuba ne batwala ku babe ekibiina kinene eky'abasibe, ne babaleeta e Ddamasiko. Era n'agabulwa mu mukono gwa kabaka wa Isiraeri, n'amukuba olutta lunene.\n9 Naye nnabbi wa Mukama yali eyo erinnya lye Odedi: naye n'afuluma okusisinkana eggye eryajja e Samaliya, n'abagamba nti Laba, kubanga Mukama Katonda wa bajjajjammwe yasunguwalira Yuda, kyavudde abagabula mu mukono gwammwe, era mubassizza obusungu obutuuse mu ggulu.\n23 Kubanga yawaayo ssaddaaka eri bakatonda b'e Ddamasiko abaamukuba: n'ayogera nti Kubanga bakatonda ba bakabaka w'e Busuuli babayamba kyennaava mpaayo ssaddaaka eri bo bannyambe. Naye ne bamuzikiriza ne Isiraeri yenna.\n24 Akazi n'akuŋŋaanya ebintu eby'omu nnyumba ya Katonda, n'atemaatema ebintu eby'omu nnyumba ya Katonda, n'aggalawo enzigi z'ennyumba ya Mukama; ne yeekolera ebyoto mu Yerusaalemi mu buli kafo.\n25 Ne mu buli kibuga kya Yuda kinnakimu n'akolamu ebifo ebigulumivu okwotereza obubaane bakatonda abalala, n'asunguwaza Mukama Katonda wa bajjajjaabe.\n27 Akazi ne yeebakira wamu ne bajjajjaabe ne bamuziika mu kibuga, mu Yerusaalemi; kubanga tebaamuyingiza mu masiro ga bassekabaka ba Isiraeri: Keezeekiya mutabani we n'amuddira mu bigere.


Bukedde Online - Yiga enkozesa ya kondomu entuufu eteekulwaze kookolo\nYiga enkozesa ya kondomu entuufu eteekulwaze kookolo\nBy’olina okukola omutindo gwa kondomu obutaddirira...\nEnkozesa oba enkwata ya kondomu embi eyinza okukuleetera endwadde. Abakugu bazudde nti kondomu ezaayitako ennaku oba ezikwatibwa obubi ziyinza okukusiiga kookolo naddala w’obusajja.\nObufaananyi abasawo kwe basomeseza ennyambala ya kondomu entuufu okuva ku 1 - 3.\nKondomu zikozesebwa okwetangira endwadde z’obukaba n’okufuna embuto z’oteeyagalidde.\nObutazifunamu buzibu olina okugenderera ekika, enkozesa, enkwata n’obuwangaazi bwayo.\nDr. Godfrey Sekabira okuva mu Buyege Health Centre 1V agamba nti enkwata, enkozesa n’entereka ya kondomu eyinza okukulwaza oba okufuna olubuto lw’oteeyagalidde oba endwadde endala nga kookolo.\nEzimu ku ndwadde z’oyinza okufuna mulimu eza yinfekisoni, alaje, kookolo, enziku, obulwadde bw’ekibumba, kandida, oba kabootongo.\nKondomu bw’eba ekwatiddwa bulungi esobola okuwangala emyezi egisoba mu mukaaga.\nZeetaaga ekifo ekiweweevu ate nga kikalu bulungi .\nKondomu lw’efuuka ey’obulabe\nOkusinziira ku mawulire ga Daliy Mail, mu kukola kondomu, empanka n’ebintu ebirala bassaamu ekirungo kya ‘2-mercaptobenzothiazole’ ekiyamba okubikuuma nga biri ku mutindo.\nWabula ssinga kondomu ekuumibwa mu bbugumu eringi nga bw’olaba abatambula nazo mu nsawo ekirungo kino kyefumba ne kifuuka kya butwa. Ssinga okozesa kondomu eno okwatibwa kookolo w’obusajja.\nBy’otalina kukola ng’osumulula kondomu.\nDr. Godfrey Sekabira agamba nti kondomu olina okuzikwata obulungi obutakulwaza nga;\n1. Entereka enkyamu kiddiriza omutindo gwa kondomu. Waliwo abazitereka mu nsawo z’empale, mu waleti oyinza okugifunya n’otta omutindo.\nTolina kubeera mu kifo muli bbugumu oba awali obunnyogovu obusukkiridde.\n2. Ebbugumu liyinza okuzisaanuusa ekireeta obutuli bwazo okuleeguuka.\n3. Okuzitereka obubi kiyinza okuvaako kondomu okukala ekiyinza okugibeerera ekyangu okuyulika wakati mu kikolwa. Mu mbeera eno, emikisa ky’okufuna olubuto n’endwadde gyeyongera.\n4. Jjukira kondomu gy’ekoma okukaddiwa, emikisa gyayo egy’okwabika nga gyeyongera. Kakasa nti weekenneenya ennaku z’omwezi nga tonnaba kugisumulula.\n5. Ssinga ogisumulula bubi Waliwo abasumulula akaveera ka kondomu n’enjala ate nga mpanvu, abakozesa makansi, akambe n’ebintu ebisongovu ebirala ebiyinza okuzireetako ebituli mu butanwa ate n’otokimanya ekyongera ku mikisa gy’okufuna akawuka oba olubuto.\n6. Ssinga ogiyiwako ekintu kyonna ekikosa omutindo gwa kondomu.\n7. Ssinga ogyambala bubi; Kondomu bw’ogyambala obubi eyinza okuvaako okufuna obulwadde.\n8. Kakasa nti engalo zo nyonjo nga tonnaba kugikwatako kubanga eyingira mu mubiri munda, ssinga ogikwatako engalo encaafu, kiziyinza okugendako obuwuka ekiyinza okuvaako okufuna yinfekisonizi eziva ku bujama.\n9. Kikyamu okukozesa kondomu omulundi ogusukka mu gumu. Mulimu abalowooza nti bw’eba teyulise osobola okuddamu n’ogikozesa. Wano eba esaana kusuulibwa.\n10. Pakiti omuli kondomu terina kubeerako katuli. Okukakasa kino bw’onyiga ku pakiti empewo yaamu tefuluma.\nBw’efuluma kiraga nti mulimu akatuli. Pakiti bw’eyingiza empewo eyonoona omutindo gwa kondomu n’ekuyulikako oba okubaamu obutuli.\nKondomu tezisobola kukukuuma ebitundi 100 ku 100 wabula, bw’oba ozikozeseza bulungi zikendeeza ku mikisa gy’okufuna obuzibu obuva mu kwegatta n’obutafuna lubuto .


Ntegeeza ntya omwagalwa wange nti nfunye obulwadde bw’ekikaba? – Help Center\nNtegeeza ntya omwagalwa wange nti nfunye obulwadde bw’ekikaba?\nOkwekebezza nga ofune obulwadde bw’ekikaba kitawanya nnyo obwongo, naye kigwanidde mukiseera ekyo okwezaamu amaanyi mu mubiri ne mu bwongo bwo.\nEngeri emu eyo kweddabiriza kwekwogerako n’abantu abamu abasobola okukubuddabudda, osanidde okufuna abantu bewesiga mu bulamu bwo nga osobola okubabulira ku mbeera yo bweyimiridde okukusobozesa okubeera nga toli wekka mu mbeera eyo nga bwofuna obujjanjabi.\nNga bwosobola okweyamba okwebuddabudda muby’obulamu bwo naddala nga wakafuna ebiraga nti olina obulwadde bwekikaba, osanidde okulaba nga n’abo abagalwa bbo b’ewegatta nabo nga obagamba nti bandiba nabo bafuna obulwadde obwo. Bw’obagamba bwotyo kitegeeza nti nabo basobola okugenda okwekebezza n’okufuna obujjanjabi mu bwangu mbakirawo.\nTewali ngeri nnungamu jyoyinza kugamba mwagalawo oba abagalwa bo nti balina okugenda okwekebezza oba okufuna obujjanjabi. Mu kino osobola okubategeeza nga obakubira amasimu oba nga obaweereza obubaka ku ssimu oba okubagamba butereevu nga musisinkanye. Olusi kiswaaza okugamba omwagalwa wo nti wafunye enddwadde y’ekikaba era nga ekyo kiyinza okukuteeka mu mbeera etali nnungi. Osobola okukozeas enkola eno eya partner notification site wabula kiri jyooli okutegeeza oba obutamutegeeza.


Engero za Baibuli: Yesu Alongoosa Yeekaalu - Omukutu Omutongole ogw’Abajulirwa ba Yakuwa ku Internet\nWANO Yesu alabika nga munyiivu nnyo, si bwe kiri? Omanyi lwaki munyiivu? Lwa kuba abasajja bano abali mu yeekaalu ya Katonda mu Yerusaalemi ba mululu nnyo. Bagezaako okufuna amagoba mangi okuva ku bantu abazze wano okusinza Katonda.\nEnte ennume ezo zonna n’endiga era n’amayiba obiraba? Abasajja bano batundira wano mu yeekaalu ebisolo ebyo. Omanyi lwaki? Lwa kuba Abaisiraeri beetaaga ebisolo n’ebinyonyi eby’okuwaayo nga ssaddaaka eri Katonda.\nAmateeka ga Katonda gaali gagamba nti Omuisiraeri bwe yasobyanga, yalinanga okuwaayo ekiweebwayo eri Katonda. Era waaliwo ebiseera ebirala Abaisiraeri bwe baalinanga okuwaayo ebiweebwayo. Naye Omuisiraeri yandiggye wa ebinyonyi n’ebisolo eby’okuwaayo eri Katonda?\nAbaisiraeri abamu baalina ebinyonyi n’ebisolo. Bwe kityo baali basobola okubiwaayo. Naye Abaisiraeri bangi tebaalina bisolo wadde ebinyonyi. Ate abalala baabeeranga wala okuva e Yerusaalemi nga tebasobola kuleeta bisolo byabwe ku yeekaalu. N’olwekyo abantu bajjanga ne bagula wano ebisolo oba ebinyonyi bye beetaaga. Naye abasajja bano baasabanga abantu ssente nnyingi nnyo. Baali babba abantu. Ng’oggyeko ekyo, tebasaanidde kutundira wano mu yeekaalu ya Katonda.\nKino kye kinyiiza Yesu. N’olwekyo avuunika emmeeza zaabwe eziriko ssente era ssente zaabwe zigwa wansi. Era, akola embooko okuva mu miguwa n’agoba ebisolo byonna okuva mu yeekaalu. Alagira abasajja abatunda amayiba: ‘Mugafulumye ! Mulekere awo okufuula ennyumba ya Kitange ekifo eky’okukoleramu amagoba.’\nAbamu ku bagoberezi ba Yesu bali naye wano mu yeekaalu e Yerusaalemi. Beewuunya okulaba Yesu ky’akola. Awo ne bajjukira ekyawandiikibwa mu Baibuli ekyogera kiti ku Mwana wa Katonda: ‘Okwagala ennyumba ya Katonda kulibeera ng’omuliro mu ye.’\nNga Yesu ali ku mbaga ey’Okuyitako wano mu Yerusaalemi, akola eby’amagero bingi nnyo. Oluvannyuma, Yesu ava mu Buyudaaya n’atandika olugendo lwe okuddayo e Ggaliraaya. Naye ng’addayo, ayita mu ssaza ly’e Samaliya. Ka tulabe ekibaawo ng’ali eyo.\nYokaana 2:13-25; 4:3, 4.\nLwaki ebisolo babitundira mu yeekaalu?\nKiki ekinyiiza Yesu?\nNga bw’olaba mu kifaananyi, Yesu akola ki, era kiki kyalagira abasajja abatunda amayiba?\nAbagoberezi ba Yesu bwe balaba ky’akola, kiki kye bajjukira?\nYesu ayita mu ssaza ki ng’addayo e Ggaliraaya?\nSoma Yokaana 2:13-25.\nBwe tulowooza ku ngeri Yesu gye yasunguwaliramu abaali bawaanyisa effeeza mu yeekaalu, twanditutte tutya okukolera bizineesi mu Kizimbe eky’Obwakabaka? (Yok. 2:15, 16; 1 Kol. 10:24, 31-33)\nAmateeka ga Katonda gakkiriza abantu okugula ebisolo mu Yerusaalemi eby’okuwaayo nga ssaddaaka, kati olwo lwaki Yesu yasunguwalira abaali batundira ebisolo mu yeekaalu?


Bukedde Online - ‘Mulondoole ssente Gavt. z’ewa abakyala okwekulaakulanya’\n‘Mulondoole ssente Gavt. z’ewa abakyala okwekulaakulanya’\nOw’emyaka 6 jjajjaawe amusibye ku miguwa...\n“Abamu ku mwe mwesuulirayo gwa nnagamba, temufaayo kumanya makubo matuufu wa ssente ezo gye zituukira kubanga oluusi zituukira ku bantu abakyamu ne bazikozesa ebyabwe."\nEsther Nakyazze Baroma ng' alayizibwa Stella Okwong ku kifo ky'obwa nnabakyala wa disitulikiti y'e Mukono. Mu katono ye Hajati Kibowa.\nAbakulembera abakyala mu byalo eby’enjawulo mu disitulikiti y’e Mukono bakubiriziddwa okufaayo okulondoola ensimbi ezibaweebwa gavumenti obutagwa mu mikono gy’abantu abakyamu, ate n’okuzikozesa mu kwekulaakulanya.\nBino byayogeddwa akulira abakyala mu ggwanga, Hajat Faridah Kibowa mu kulayiza abakyala abaayitamu okukulembera bakyala bannaabwe mu disitulikiti y'e Mukono okwategekeddwa ku kitebe kya disitulikiti y'e Mukono.\nKibowa yategeezezza ng'abakyala bwe bakozesa ssente zino mu ngeri enkyamu ate abalala ne beefaako bokka n'abenganda zaabwe ne beerabira bakyala bannaabwe abaabawa obululu ate ng’ekigendererwa kyabwe kya kukolaganira wamu n’okugatta abakyala bonna mu ggwanga mu bitundu byabwe awatali kusosola.\n“Abamu ku mwe mwesuulirayo gwa nnagamba, temufaayo kumanya makubo matuufu wa ssente ezo gye zituukira kubanga oluusi zituukira ku bantu abakyamu ne bazikozesa ebyabwe. Ssente ezo oba ebintu byonna ebiweebwa abakyala okuva mu gavumenti ng’ ensigo z’ebirime, buvunaanyizibwa bwammwe okulaba nga zituuka ku bakyala bonna mu byalo byamwe ate ne mubawandiika baleme okudda okufuna ebirala,” Kibowa bwe yategeezezza.\nYayanjudde ezimu ku nteekateeka ze bagenda okutandikirako ng’ abakyala olw’enkulaakulana ng’emu ku zzo, ye y’okulaba nga balafuubana ku nsoma y’omwana omuwala okunywerera ku masomero n’okubuulirira abavubuka okukomya emize ng’okunywa enjaga n’okufuuweeta ssigala.\n“Tugenda kutegeka emisomo eri abaana abo wabula nga tugenda kutandika na kusomesa bazadde ku ngeri gye bayinza okubuulirira abaana baabwe mu ngeri etali ya bukambwe nga kino kijja kuyamba abaana baffe okumanya ensobi zaabwe n’okuzireka ettale,” Kibowa bwe yagambye.\nAsabye abaami okuyamba ku bakyala baabwe naddala okubawa ensimbi, basobole okwekulaakulanya olw’ensonga nti nabo basobola okubaako bye bayamba mu maka gaabwe ng’okugula emmere n’okusasula fiizi z’abaana n’ebirala.\nAkulira abakyala mu disitulikiti y’e Mukono, Esther Nakyazze Baroma abasabye okwesonyiwa engambo n’okulera engalo olw’ensonga nti ebikolwa ng’ebyo bibazza mabega ate byongera ne ku mikisa gy’abaami okubanyooma.\nOno era asabye abakyala okwekolamu ebibiina bya bantu 20 mu buli ggombolola mw'agenda okubayamba okubasomesa eby’emikono ku bwereere.\nHajjat Faridah Kibowa,\nEsther Nakyazze Baroma,


avunaanibwa ogw'okugezaako okwokera mukyala we n'abaana mu nnyumba alaajanye - Radio Simba, The Best Luganda Station in the World !\navunaanibwa ogw’okugezaako okwokera mukyala we n’abaana mu nnyumba alaajanye\nOkulaajana kuno, Kateregga akukoledde mu maaso g’omulamuzi Agnes Alum nategeeza ng’omusango ogw’okugezaako okutta abantu gwe bamuvunaana bwataguzzang’ako.\nWabula omuwaabi wa Gavumenti, Annet Namatovu yawakanyizza okusaba kwa Kateregga nategeeza kkooti nga Suzan Kawala bwali mu mbeera embi e Mulago ng’ono y’agambibwa okwokebwa Kateregga bwe kityo ssinga Kateregga bamuyimbula kijja kugootanya okunoonyereza kwabwe.\nOmulamuzi Alum yakiriziganyizza ne Namatovu n’ategeeza nga kkooti bw’ekimanyi nti Kateregga bakyamuteebereza buteebereza okwenyigira mu musango guno era alina eddembe lye okweyimirirwa naye omuntu gwe bamuteebereza okwokya akyali mu mbeera mbi nga tebayinza kutandika kuwulira musango guno kubanga wayinza okuberawo ekikyuka mu fayiro eno omusango ne gufuuka ogw’obutemu.\nYagaanyi okuwulira okweyimirirwa kwe, n’alagira bamuzzeeyo ku limanda e Luzira okutuusa nga February,18,2019.\nKigambibwa nti nga January 7, 2019, Kateregga ng’akozesa amafuta ga Petulooli yakuma ku nyumba ya Suzan Kawala omuliro ng’agezaako okumutta.\nEmmauel Tumukunde omu ku booluganda lwa Kawala yagambye nti Kateregga yasalawo okwagala okutta Kawala asobole okwezza ennyumba eno wamu ne poloti yaakwo kubanga baali baludde nga bakaayanira poloti eno era yagezaako n’okugimugobamu kyokka abakulembeze b’e Mbuya ne bamulemesa.\nPrevious omuccayina eyazaala mu muwala bamututte ewa minisita\nNext archbishop awakanyiza empaka z’okwoleka mungu beyagemulira obutuuliro\nAbout 50 minutes ago from Radio Simba - Ennene 📻📻's Twitter via Simba Updates\nAbantu 3 abalina Ebola batolose mu ddwaliro


Bukedde Online - Minisita Nantaba bamukubye ttiyaggaasi\nMinisita Nantaba bamukubye ttiyaggaasi\nOmulangira Katebe azize ennyumba Kabaka gye yamuzimbidde.; Asula mu muti\nByandaala asabye Bannaluweero obutamukaluu...\nPOLIISI ekubye ttiyaggaasi e Kayunga n’aleka nga Minisita Nantaba afeesa. Kino kyaddiridde abantu okweyiwa ku kitebe kya disitulikiti e Kayunga mu kulonda kwa NRM okwa disitulikiti ne batandika okukola effujjo nga bakasuukirira poliisi n’abalonzi amayinja ssaako okubayiira omusulo.\nOmusuubuzi Moses Karangwa Kaliisa yamezze minisita omubeezi ow’Ebyettaka, Aidah Nantaba ku bwassentebe bwa NRM mu disitulikiti y’e Kayunga. Karangwa, eyagugulanako ne Nantaba gye buvuddeko ku nsonga z’ettaka, yafunye obululu 90, ate Nantaba n’afuna 53. Omulala Alex Kasiriivu yafunye 22.\nMinisita Nantaba yabadde ayagala okulonda kusazibwemu omulundi ogwokubiri ng’okwasooka bwe kwasazibwamu wabula eyakulidde okulonda okuva ku kitebe kya NRM, Sirian Bagamba n’alagira kugende mu maaso.\nWano minisita we yatandikidde okuwaanyisiganya ebisongovu ne RPC wa Sezibwa, Deo Obura n’abawagizi be ne baagala okucankalanya okulonda ekyavuddeko poliisi okubakubamu ttiyaggaasi n’atwaliramu ne Nantaba.\nOluvannyuma embeera yazze mu nteeko, akalulu ne kakubwa okutuusa ku ssaawa 2:00 ez’ekiro era omuwanguzi n’alangirirwa ku ssaawa 3:00 ez’ekiro ky’Olwokutaano.\nBino byonna okubaawo, Minisita Nantaba yabadde amaze okwekandagga ng’agenze.\nOkulonda okwasooka wiiki ewedde kwayiika nga bagamba nti Augustine Tumwine eyali yeesimbyewo ku bwassentebe w’Abaazirwanako teyali mutuufu.\nAbalala abaalondeddwa kuliko Eddy Mwanje (omumyuka wa ssentebe), Kizza Mutwalibi (owaamawulire) ng’ono yamezze Hassan Kirunda. Joseph Ouma ye muwandiisi ate Gladys Nakankya yalidde eky’Obuwanika.\nKarangwa yebazizza abalonzi olw’okumussaamu obwesige ne bamulonda era n’asuubiza okusakira ekibiina kino obuyambi okuva mu mikwano gye wano mu ggwanga n’ebweru.


Bukedde Online - Asibiridde banne entanda\nAsibiridde banne entanda\nBakateete basatizza ttiimu ya ddigi\nMusaayimuto azze awaga mu mpaka za ddigi\nAdded 13th August 2019\nKafulu wa ddigi Aviv Orland asabye banne obutatiitira nga batuuse mu mpaka za Afrika.\nAbavuzi ba ddigi nga battunka.\nNga ttiimu y'eggwanga eya ddigi yeetegekera empaka za Afrika eza ‘FIM Africa Motorcross Championship' ezigenda okubeera e Zimbabwe nga August 30, Aviv Orland akubirizza banne okuba abavumu basobole okufunira eggwanga obuwanguzi.\nAviv y'omu kw'abo abavuzi abatiibwa mu mpaka zino olw'obumanyirivu n'omutima gw'alina era abamu ku bavuzi b'omu Afrika bamuwanda lulusu wadde nga ku mulundi guno tagenda olw'obuvune bwe yafuna mu kugulu.\nAviv ng'ali ku ddigi ate ku kkono nga bw'afaanana.\nOkuwa banne obubaka buno, yasinzidde mu kutendekebwa okwabadde e Busiika. Yagambye nti, "Ng'enda kusubwa empaka zino wabula kino tekibamalaamu maanyi. Wadde siriiwo, ttiimu eriko abavuzi abalungi era mwenna mulina okusigala nga mwekkiririzaamu."\nOmwaka oguwedde, Uganda yakwata kyakusatu e Zimbabwe.\nFIM Africa Motorcross Championship\nSam Simbwa ne Cromwel Rwothomio balidde eky'obutendesi n'obuzannyi bwa January\nURA emezze Villa\nAviv akubye ku mattu\nUganda eraze talanta ng'ekwata ekyokusatu mu za ddigi\nTtiimu ya ddidi tewena